2017ko urriaren 16ko bilkura | Parlamento de Navarra\n2017ko urriaren 16ko bilkura\nNAFARROAKO PARLAMENTUKO MAHAIAK ETA ELEDUNEN BATZARRAK GAUR, ASTELEHENA, URRIAK 16, EGINIKO BILKURAN HARTUTAKO ERABAKIAK\nNafarroako Parlamentuko Mahaiak eta Eledunen Batzarrak bilkura egin dute gaur –astelehena, urriak 16–, 10:00etan, eta honako erabaki hauek hartu dituzte:\n- Osasunaren eta Gizarte Zerbitzuen arloetako Itun Sozialak arautzen dituen Foru Lege proiektutik bereiztea Nafarroako Toki Administrazioari buruzko uztailaren 2ko 6/1990 Foru Legearen aldaketa.\n- Mahaiak eta Eledunen Batzarrak jasotzat eman dute Nafarroako Gobernuaren erabakia, zeinaren bidez adierazi baitu ez dagoela ados Terrorismoaren Biktimei Laguntzeko apirilaren 28ko 9/2010 Foru Legea aldatzen duen Foru Lege proposamena aintzat hartu izanarekin, eta proposamena izapidetzen jarraitzea erabaki dute.\n- Horren bidez, Nafarroako Gobernua premiatzen da beharrezkoak diren neurriak ezar ditzan gure erkidegoan bizi diren Venezuelako erretiratu eta pentsiodunek oinarrizko soldata soziala eta gizarte-laguntzen zerbitzu eta sistema autonomikoak eskuratu ahal izateko, beren herrialdeko pentsiorik ez badute jasotzen. Unión del Pueblo Navarro talde parlamentarioko Iñaki Iriarte López jaunak aurkeztu du.\n- Horren bidez, Nafarroako Gobernua premiatzen da onar dezan ez direla egokiak izan Ingelesez Ikasteko Programa ezarrita duten ikastetxe publikoetako irakasleen gaitasunari eta ikasleen eskola-emaitzei buruzko bere ekintzak eta adierazpenak. Unión del Pueblo Navarro talde parlamentarioko Alberto Catalán Higueras jaunak aurkeztu du.\n- Horren bidez, Hezkuntza Departamentua premiatzen da berma dezan irakasle kualifikatuenak hautatuko direla departamentuak egiten duen lan eskaintza publikoan. EH Bildu Nafarroa talde parlamentarioko María Esther Korres Bengoetxea andreak aurkeztu du.\n- Horren bidez, Nafarroako Gobernua premiatzen da arbuia dezan Nafarroak Espainiaren barneko foru komunitate bereizia izateari uztea bilatzen duen adierazpen oro. Nafarroako Alderdi Popularreko foru parlamentarien elkarteak aurkeztu du. (9-17/MOC-00139).\n- Ogasuneko eta Finantza Politikako kontseilariaren agerraldi-eskaria erretiratzea. Agerraldiaren xedea zen kontseilariak informatzea AUDENASAren kapital-murrizketari buruz eta Nafarroako Gobernuaren 2017ko abuztuaren 23ko erabakiari buruz, zeinaren bidez garatu baita Nafarroako autobidearen lehen fasearen emakida-kontratuaren 7.4 klausula. Podemos-Ahal Dugu talde parlamentarioko Laura Lucía Pérez Ruano andreak aurkeztu du.\n- Nafarroako Foru Komunitateko Fiskaltzako fiskal nagusiarena, 2016ko oroitidazkia aurkez dezan. Nafarroako Foru Komunitateko Fiskaltza Nagusiko fiskal nagusi José Antonio Sánchez Sánchez-Villares jaunak aurkeztu du.\n- Nafarroako Gobernuko lehendakariarena, iritzia eman dezan Bilduk Nafarroa barne hartzen duen Euskal Herriko Errepublika Konfederal bat sortzeko eginiko proposamenari buruz. Nafarroako Alderdi Popularreko foru parlamentarien elkarteak aurkeztu du.\n- Herritarrekiko eta Erakundeekiko Harremanetako kontseilariarena, balora dezan Nafarroako administrazio publikoetan, haren mendeko erakunde autonomoetan eta zuzenbide publikoko entitateetan euskararen erabilera arautzen duen Foru Dekretuaren proiektua dela-eta Nafarroako Kontseiluak egindako txostenaren legezkontrakotasun-ohartarazpenaren norainokoa eta kontseilariak txostenaren inguruan eginiko manipulazioa. Unión del Pueblo Navarro talde parlamentarioko Iñaki Iriarte López jaunak aurkeztu du.\n- Nafarroako Gobernuko lehendakariarena, Bilduk planteatzen duen Euskal Errepublika Konfederal sortzeari buruzko iritzia eman dezan. Unión del Pueblo Navarro talde parlamentarioko José Javier Esparza Abaurrea jaunak aurkeztu du.\n- Hezkuntzako kontseilariarena, informa dezan Lanbide Heziketako ikastetxeetako irakasle gabeziaz eta Pedagogia eta Didaktika Masterrik edo pareko prestakuntzarik ez duten irakasleak kontratatzeari buruz. Unión del Pueblo Navarro talde parlamentarioko Alberto Catalán Higueras jaunak aurkeztu du.\n- Hezkuntzako kontseilariarena, azal dezan 2017-2018 ikasturterako beka-deialdia. Nafarroako Alderdi Popularreko foru parlamentarien elkarteko Javier García Jiménez jaunak aurkeztu du.\n- Nafarroako Gobernuko lehendakariarena, azal dezan irailaren 12ko 35E/2017 Foru Agindua. Nafarroako Alderdi Popularreko foru parlamentarien elkarteak aurkeztu du.\n- Nafarroako Gobernuaren 2017ko urriaren 11ko Erabakia, zeinaren bidez foru erkidegoaren intereseko inbertsio deklaratzen baita Cárnicas Galar SLk sustatutako enpresa-proiektua. Nafarroako Gobernuak aurkeztu du.\n- Terrorismoaren Biktimen Elkartearen ordezkariekin, elkartearen helburuei eta jarduerei buruz informa dezaten. Unión del Pueblo Navarro, Geroa Bai, Podemos-Ahal dugu eta Nafarroako Alderdi Sozialista talde parlamentarioek eta Nafarroako Alderdi Popularreko eta Izquierda-Ezkerrako foru parlamentarien elkarteak aurkeztu dute.\n- Pio XII Auzo Plataformaren ordezkariekin, trafikoaren berrantolamenduaren ondorioz sorturiko problematika azaltzeko. Unión del Pueblo Navarro eta Nafarroako Alderdi Sozialista talde parlamentarioek eta Nafarroako Alderdi Popularreko foru parlamentarien elkarteek aurkeztu dute.\n- LAB sindikatuaren ordezkariekin, informa dezaten Lanbide Heziketako irakasleen profilaren egoerari, ziklo berriak ezartzeko bermeei eta etorkizunerako plangintzari buruz. EH Bildu Nafarroa talde parlamentarioko María Esther Korres Bengoetxea andreak aurkeztu du.\n- Bigarren Hezkuntzako Masterra ez daukaten irakasleak kontratatzeari buruzkoa. Podemos-Ahal Dugu talde parlamentarioko María Teresa Sáez Barrao andreak aurkeztu du.\n- Euskararen Legeak ezarritako zonifikazioa kentzeari buruzkoa. Nafarroako Alderdi Popularreko foru parlamentarien elkarteko Ana Beltrán Villalba andreak aurkeztu du.\n- S3 estrategiari buruzkoa. Unión del Pueblo Navarro talde parlamentarioko Carlos García Adanero jaunak aurkeztu du.\n- Itoiz eta Allozko ura Ebroko lehortea arintzeko puntualki erabiltzeari buruzkoa. Unión del Pueblo Navarro talde parlamentarioko María Carmen Segura Moreno andreak aurkeztu du.\n- Jakiteko ea Nafarroako Gobernuak zergatik ez dituen argitara eman Ingelesez Irakasteko Programaren ebaluazioaren aurreko ikasturteko emaitzak. Nafarroako Alderdi Sozialista talde parlamentarioko Carlos Gimeno Gurpegui jaunak aurkeztu du.\n- Birformulatu eginen da 110/1986 Foru Dekretuari buruzko galdera. EH Bildu Nafarroa talde parlamentarioko María Asunción Fernández de Garayalde Lazkano Sala andreak aurkeztu du.\n- Birformulatu eginen da Kontratazio publikoaren protokoloei buruzko galdera. Unión del Pueblo Navarro talde parlamentarioko Mónica Doménech Linde andreak aurkeztu du.\n- Argibide Fundazioarekiko kontratuari buruzkoa. Unión del Pueblo Navarro talde parlamentarioko Sergio Sayas López jaunak aurkeztu du.\n- Nafarroako Berdintasunerako Institutuak Nafarroan Emakumeen genitalen ebaketaren aurkako prebentzio eta jardunerako protokolo bat ezartzeari buruzkoa. EH Bildu Nafarroa talde parlamentarioko María Asunción Fernández de Garayalde Lazkano Sala andreak aurkeztu du.\n- Eskaria, epea luzatzekoa Nafarroako Gobernuak bizilagun-erkidegoetan energia alorreko trantsizioari laguntzeko eginen dituen urratsei buruzko eta energia berriztagarrietako murrizketa berriaren aitzineko jarrerari buruzko galderari erantzuteko. Nafarroako Gobernuak aurkeztu du.\n- Cabanillas, Fustiñana eta Ribaforadako ikasleak eskolatuko dituen Derrigorrezko Bigarren Hezkuntzako Institutu berriari buruzkoa. Unión del Pueblo Navarro talde parlamentarioko Alberto Catalán Higueras jaunak aurkeztu du.\n- Mahaiak eta Eledunen Batzarrak jasotzat eman dute Nafarroako Foru Komunitateko senatari gisa X., XI. eta XII. Legegintzaldietan gaur egun arte eginiko jarduerari buruzko txostena. Idoia Villanueva Ruiz andreak aurkeztu du.\n- Eledunen Batzarrak adierazpen instituzional bat onetsi du aho batez. Horren bidez, Nafarroako Parlamentuak konpromisoa azaltzen du Pobreziaren aurkako Nafarroako Ituna berrikusi eta eguneratzeko. Adierazpena Geroa Bai, EH Bildu Nafarroa eta Podemos-Ahal Dugu talde parlamentarioek eta Izquierda-Ezkerrako foru parlamentarien elkarteak aurkeztu dute.\n“1. Bada agindu etiko, sozial, politiko eta ekonomiko bat, pobrezia Estatu barruan nahiz Estatutik kanpo desagerrarazteko helburua lortzeko eta gizarte-kohesioa lortzeko.\n2. Espainiako Estatuak 2030eko Agendarekin eta agenda hori Garapen Jasangarriko Helburuen bidez garatzearekin bat egitea adostasun politiko eta sozialeko osagai sendo bat da, herrialde txirotuenganako elkartasun aktiboko politika bat mantentzeari dagokionez herritarrek daukaten borondate orokorretik ondorioztatzen den legez; halatan, beharrezkoa da nazioarteko erkidegoak ahalegin etengabea egitea, eta Nafarroak ahalegin horretan lagundu beharra dauka, agenda hori mundu guztiak bete beharrekoa delako.\n3. Ekonomia solidarioa –zeinak bidezko merkataritza, kontsumo arduratsua, enpresa solidarioak eta finantza solidarioak jasotzen baititu– Garapen Jasangarriko Helburuak betetzeari begira beharrezkoa den eredu baten gisa planteatzen da, eta bazterkeriaren nahiz pobreziaren zergatien aurkako borrokan parte hartzen du, garapen iraunkor bat sustatuz eta gaurko nahiz etorkizuneko belaunaldien beharrizanak jasoz.\n4. Bultzada handiagoa eman behar zaie pobrezia eta gizarte-bazterkeria desagerrarazteko politika publikoei, Nafarroan gizarte-kohesioa handiagoa bilatzea helburu, politika eraginkorrak sustatuz eta behar adina baliabide jarriz.\n5. Ahalegin solidario hau garatzen duen esparru instituzional eta politikoa hainbat legegintzalditan egindako lanaren fruitu eta herritarren ondare komuna da, akordio politikoaren eta herritarren mobilizazioaren fruitu. Hori dela-eta, iraganean hartutako konpromisoak gaurkotu beharra dago konpromiso horiek egiaz bete daitezen eta errealitate politiko eta sozial berrien argitara areagotu daitezen. Borondate hori Pobrezia Desagerraraztearen eta Gizarte-kohesioaren aldeko Tokiko Ituna gaurkotuz gauzatu behar da; izan ere, lankidetzarako politika eta gizarte-politikak ezin dira interes partidisten mende jarri”.\n- Eledunen Batzarrak aho batez onetsi du adierazpen instituzional bat, zeinaren bidez Nafarroako Parlamentuak bere elkartasuna eta babesa adierazten baitizkie galiziarrei, pairatzen ari diren sute-bolada hau dela-eta.\nOnetsi den testua Nafarroako Alderdi Sozialista talde parlamentarioak eta Geroa Bai, aEH Bildu Nafarroa, Podemos-Ahal Dugu talde parlamentarioek eta I-E foru parlamentarien elkarteak aurkeztutako proposamenak bat egitetik heldu da.\n“1. Nafarroako Parlamentuak bere elkartasuna eta babesa adierazten dizkie galiziarrei pairatzen ari diren sute-bolada hau dela-eta, sute hauen jatorrian egon litezkeen delitu-egintzak gogor salatu bidenabar.\n2. Nafarroako Parlamentuak bere doluminak eta nahigabe sakona helarazten dizkie gertakari latz hauetan hildakoen familiei eta gertukoei, eta bere hurbiltasuna eta atsekabea helarazten dizkie.\n3. Nafarroako Parlamentuak bere errespetua eta mirespena adierazi nahi dizkie suteak itzaltzeko lanetan ari diren pertsona guztiei, eta haien esku jartzen da laguntzeko eskain dezakeen orotan.\n4. Nafarroako Parlamentuak Nafarroako Gobernua premiatzen du bere laguntza eta lankidetza eskain diezazkien galiziarrei, beharrezkotzat jotzen dituzten baliabide guztiak haien esku jarrita.\n5. Nafarroako Parlamentuak berretsi egiten du ingurumenaren babes aktiboarekiko konpromisoa, zeina funtsezkoa baita bizitzaren iraunkortasunerako.\n6. Nafarroako Parlamentuak Galiziako Xuntari eta Galiziako Parlamentuari igorriko die adierazpen instituzional hau”.\n- Mahaiak erabaki du hamabost egun luzatzea Nafarroako Gardentasunaren Kontseiluko lehendakaritzarako hautagaiak aurkezteko epea, zeina 2017ko urriaren 19an bukatzen baitzen, eta Kontratu Publikoei buruzko Foru Lege proiektuari zuzenketak aurkezteko epea, zeina 2017ko urriaren 23an bukatzen baitzen.


Iratxe Plazaola Aizpurua da konsultako arduraduna eta odontologia arloan 9 urtetako experientzia du. Hasieratik orain arte odontología orokorra egin du, dela 5 urtetaik periodontzia, implante eta aho kirugia ere egin ditu eta azken urte hauetan ortodonzia arloa jorratu du. Odontologian lizentziatua: Alfonso X El Sabio Unibertsitatea, Madrid. 1998-2003 Ortodontzian Graduondokoa. Damon Sistema. Dra Charo Cuesta, Bilbo, 2009ko Iraila-2011ko Ekaina Periodontzian Diploma. Aparacio Klinika, Bartzelona, 2005eko Apirila-2006ko Apirila. Inplantetan Ikastaro Modularra. Dr.Arruti , Donostia, 2007ko Martxoa- Maiatza Inplantetan Ikastaro Modularra. BTI, Gasteiz, 2010. Oinarrizko aho-kirurgia. Dr. Gay Escoda, Bartzelona, 2008ko Otsaila. Diagnosi erabilera duten X izpizko instalazioen zuzendaria. Madrid, 2003ko Uztaila Denbora hontan formazio jarraia izan du, bere pazienteei kalean dauden tratamendu egokienak aholkatu eta eskeintzeko asmoz. “ Hau izan da beti gure gogoa, jendeari gertuko tratu bat eta tratamendu egokienak ematea gugan konfidantza izan dezaten.”...\nI.Plazaola Hortz Klinikak, lan gela bat, harrera, itxaron gela, bulegoa, esterilizazio eta makina gela, komuna eta biltegia ditu. Kontsultan Dentista batek eta laguntzaile batek egiten dugu...\n– Hortz zerbitzu guztiak leku berean izateko eskaintza. – Zure beharren arabera, aukera desberdinak aurkeztuko dizkizugu eta zuretzat egokiena dena aholkatu. – Emandako orduan pasaraziko zaitugu, atzerapenik gabe. – Zure bisitan eroso sentiaraziko dizugu. – Une oro mina kontrolatuko dugu. – Bigarren iritzia. Beste profesional batek ikusi bazaitu eta tratamendu aukera bat jaso baduzu zure kasua berriz ere aztertu eta gure iritzia ematera konprometitzen gara inongo kostu eta konpromisorik gabe. – Zehaztasun eta gardentasun osoz eskura dauden tratamendu guztien berri emango dizugu zure informazio eskubidea bermatzeko. – Ahal den eta aurrekonturik onena eskainiko dizugu. – Gure zerbitzuetan etengabeko hobekuntza egingo dugu, bai pertsonalaren formazioari dagokionez bai eta klinikako instalakuntzetan...


“Jende askorentzat ezustea izan da Blinded-en diskoaren soinu garaikidea” - Laudio - Aiaraldea.eus\n“Jende askorentzat ezustea izan da Blinded-en diskoaren soinu garaikidea”\nAitor Aspuru Saez 2021-06-10 07:02\nJorge Castrok hainbat urtez abestu zuen Blinded taldean. / Aiaraldea.eus\nJORGE CASTRO (Laudio, 1977) Blinded taldeko abeslaria zen. Berriki sareratu dute 2003an grabatutako diskoa, eta aukera baliatu du musikan egindako ibilbidea gogoratzeko.\nDuela gutxi igo duzue Blinded taldearen diskoa Bandcamp plataformara, zergatik?\nUste dut aspaldi genuen zorra zela. Euskarri fisikoa ez da guztiz amaitu, oraindik dagoelako jendea erabiltzen duena, baina sare sozialetan ez bazaude, ez zara existitzen.\nTaldea aktibo ez egon arren, uste genuen sareratu behar genuela. Duela 6 urte igo nituen nik lehen abestiak eta azkenaldian, lagun batzuek animatuta, disko osoa jarri dugu entzungai.\nZure ekimena izan da, edo taldearena?\nBerez, ez zegoen hitzartuta, baina guztiok genuen asmo bera. Noizean behin topo egiten dugunean taldekideok, aipatzen dugu. Azkenik, eginda dago. 18 urteren ostean, bazen garaia.\nBlindeden historia kontatuko diguzu?\nBai. 1998an maketa kaleratu genuen, Mito izenekoa. Blindeden jatorria Laudioko Skuata da, edo Pinturen Etxea deiturikoa. Suzio Progreso izan zen hasieran eta hor Julio, Pascual eta Fernan izan ziren bultzatzaileak. Jende gehiago batu zuten proiektura eta urtebeteren ostean izena aldatu genuen. Garai horretan izenak ingelesez jartzeko moda zegoen, baina soinu berriak lantzea zen asmoa.\n"Laudioko skuata hustu zutenean, poliziaren baimenarekin itzuli behar izan ginen musika tresnak berreskuratzera"\nGero skuata hustu zuten, lokal berriaren bilaketa...\nBerez, taldea skuatetik kaleratu zutenean ni ez nengoen Suzio Progreson. Horren ondoren batu nintzen.\nNi ere lokaletan ibiltzen nintzen, 17 urte bete berri, eta guztiok genuen musika tresnaren bat. Lagunen artean elkartzen ginen jotzeko eta 1994ko irailaren 28an espazioa hustu zutenean hutsune legal batean geratu ginen.\nInork ez zuen baimenik sartzeko. Hortaz, poliziaren baimenarekin sartu behar izan ginen gure musika tresnak berreskuratzeko.\nHorren ostean, zenbait tokitan aritu ginen, Laudion ez baitzegoen lekurik entseguak egiteko. Azkenean, Larrazabalgo lokaletan batu ginen hainbat talde eta alokairua partekatuta egin genuen aurrera. Apurka-apurka, talde sorta osatu zen hor.\nMaketa eta diskoaren artean, zein izan zen taldearen ibilbidea?\nBlindedek pairatu zuen Laudioko taldeek sufritu duten gaitz endemikoa. Entsegu lokaleko taldeak izan gara. Nekez ateratzen ginen handik zuzenean jotzeko. Abesti berriak egiten genituen, baina ez genuen birarik antolatzen.\nMaketa egin genuenetik diskoa grabatu arte, abestiak egiten jarraitu genuen. Ez ziren aurreko urtekoak, alegia 2, 3 edo 4 urte zituzten. Batzuk ez genituen grabatu. Bildu genituen 12, gogokoen genituenak, eta horrekin atera genuen diskoa.\nEsan duzu ez zenutela kontzertu askorik eskaini, zergatik?\nDeitzen ziguten jotzeko, baina ordutegiak ez ziren bateragarriak. Guztiok ari ginen lanean eta asteburutan jotzeko aukera genuen bakarrik.\nAskotan ezetz esaten genuen oso urrun zelako kontzertua eta ez zitzaigulako errentagarria. Finean, Euskal Herrian jotzen genuen, gehienbat: tabernetan, gaztetxeetan, zentro okupatuetan...\n"Blindedek pairatu zuen Laudioko taldeek sufritu duten gaitz endemikoa. Entsegu lokaleko taldeak izan gara. Nekez ateratzen ginen handik zuzenean jotzeko"\nNoiz arte iraun zuen Blindedek?\n2008 edo 2009, ez dut gogoratzen data zehatza. Jarraitu genuen entseguak egiten eta abestiak sortzen, baina azkenean ordutegiak uztartzeko ezintasunak eraman gintuen taldea uztera.\nBerez, taldeko gainerakoek jarraitu dute gauzak egiten. Amankomun sortu zuten Blindedeko zenbait kidek, beste batzuk elkartzen dira orain berriro. Alegia, ikusi nituen duela egun batzuk eta ni bakarrik falta nintzen (barreak). Nik bukatutzat eman dut aro hori.\nHain zuzen, nire lana gehiago zen idaztea, musika egitea baino. Orain gogorra litzateke niretzat. Ez dut nire burua ikusten hori egiten. Orain bestelako lehentasunak ditut. Gehiegi konprometitzea litzateke.\nBlinded oraindik entzun ez duenarentzat, zer musika mota egiten zenuten?\nOinarria zen eskualde honetan garai horretan egiten zena, trash-metal generoa, hardcore kutsuarekin eta death-metal ukituekin.\nLetrak ziren agian bitxiena. Musika mota horretan ohikoan egiten zenari bestelako ikuspegia ematen saiatu nintzen. Gai sozialak lantzen nituen, baina saiatzen nintzen olerkia edo iragazki intimistagoa baliatzen.\nAbesti askok zuten izenburu bat, baina ia osorik irakurri behar zen esanahia zein zen jakiteko. Izan ere, batzuek ikuspuntu ezberdinak zituzten abesti bakoitzeko.\nTalde moduan zeintzuk ziren zuen erreferenteak?\nNire kasuan Ruido de Rabia, argi eta garbi, eta musikan eragin handi zuen Carcassek, Gorefestek eta horrelako trash eta death metal taldeek, 90eko hamarkadakoak.\nHainbeste urteren ostean, zein kutsu utzi dizu taldeak?\nOso aro polita izan zen guztiontzat, orain baino askoz gazteagoak ginen ere. Harro sentitzeko moduko gauzak egin genituen, beste modu batean egiteko aukera zegoen, baina oso ondo egin genituen.\nGure garaiko bitarteko urriekin disko nahiko profesionala grabatu genuen. Iñigo The Drellaseko kideak lagundu gintuen horretan, eskarmentu handia baitzuen. Horretarako, entsegu lokalean grabaketa estudioa eraiki genuen eta ez ginen izan bakarrak bertan grabatzen.\nBandcamp bidez Blinded ezagutzen dutenei zer esango zenieke?\nJende askok aipatu dit berriro entzun ostean badirudiela denbora ez dela igaro. Oso soinu garaikidea dauka. Egun edonork grabatu dezake musika bere etxean, ordenagailuan edo sakelakoan, baina garai horretan ez zen horrela. Batzuentzat ezustekoa izan da 18 urteren ostean horren soinu garaikidea izatea.


author_facet:"Euskadi. Hezkuntza, Unibertsitate eta Ikerketa Saila" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Muntaia- eta mantentze-lan elektriko/elektronikoak (Modulua)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Muntaia- eta mantentze-lan elektriko/elektronikoak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Olatu Talka: Zazpigarrena ez da azkena\nZazpigarrena ez da azkena\nAsteburu honetan egingo da Donostian Olatu Talka jaialdiaren zazpigarren edizioa Hiria Egin lelopean\nKontutan hartuta Olatu Talka Donostia oraindik Europako kultur hiriburu izateko hautagai zenean hasi zirela egiten, ulertu zitekeen dena 2016ra iritsi arteko beroketa moduan. Baina jaialdiak eta hiriburutzak bat egin duten urtean, zazpigarren edizio honekin ezer amaitzen ez dela iragarri dute antolatzaileek: “Hiritarren artean oso errotuta dagoen jaialdia da Olatu Talka, aurten jaso ditugun proposamen guztiek hori erakusten dute, eta uste dugu donostiarrek ez luketela barkatuko 2017an jaialdirik ez egotea”, dio Olatu Talkaren zuzendari Jon Aizpuruak. Hiritarrek eta hiriko elkarteek egindako proposamenekin osatzen da jaialdiaren programa eta aurten guztira 200 ekintza izango dira hiri osoan zehar bananduta, ostiral, larunbat eta igandean.\nHiria Egin da aurten aukeratu duten leloa, eta Donostia 2016ko kultur programako kide Iker Tolosak uste du ondo islatzen duela jaialdiak urteotan izan duen garapena: “lehen edizioetan jaialdia adierazpide artistikoetara mugatzen zen baina denborarekin ikusi dugu Olatu Talka tresna garrantzitsua dela hirian eragiteko”. Ideia horri lotu dakizkioke aurtengo edizioan Donostiak dituen 40 puntu kritikoetako 6tan egingo diren esku-hartzeak. Puntu horietan argi instalazioak, mural margotzeak edota zientzia jarduerak egingo dira, Jon Aizpuruaren esanetan “auzotarrek espazio horiek bereganatu ditzaten eta leku abandonatu izatetik espazio erabilgarri izatera pasa daitezen”.\n2016ko Olatu Talka Kursaal aurrean ostiralean egingo den Big Dance ekimenak irekiko du. Mundu osoko 50 herrialdetako milaka dantzari koreografia bera dantzatzen jartzen ditu Big Dance-k eta Donostiaren txanda eguerdiko 13:00tan izango da. Horren ondoren etorriko dira hirian zeharreko gainontzeko ekintzak; tartean egongo dira, adibidez, Kontxa Gau Market, larunbatean gauerdia arte Kontxako arkupean 40 postu bilduko dituen azoka, edota hiru egunetan Kontzertour-en barruan antolatuko diren 60 musika kontzertuak.\nJaialdia igandean Kontxako pasealekuan egingo den slow festival-arekin bukatuko da, bizitza patxadatsuago bizitzeko dioen filosofiarekin bat egiten duen jaialdiarekin. Harpa jotzaile eta sopranoen kontzertuekin, xake partidekin zein bertako jateko produktuen postuekin osatu dute igandeko jaialdia, eta Kontxako pasealekua kotxeentzako itxi egingo dute gainera, asfaltoa zelai artifizialez estaliz.


Adierazpen instituzionala kaleratu dute Soraluzeko Udaleko alderdi politikoek Emakumeen Nazioarteko Egunean; gaurtik hasita, hainbat ekintza antolatu dira egunaren harira.\nIgandean, martxoak 8, Emakumeen Nazioarteko Eguna ospatzen dela-eta, Adierazpen Instituzionala kaleratu du Soraluzeko Udalak.\nMartxoaren 8a 1952an ezarri zuen Nazio Batuen Erakundearen (NBE) Batzar Nagusiak Emakumearen Nazioarteko Egun gisa. Historian zehar beren eskubide laboral, ekonomiko, politiko eta sozialak aldarrikatu dituzten emakumeen "grebak" oroitarazten ditu M8ak. Borrokek lege-, gizarte- eta kultura-aldaketak ekarri dituzte, eta gizarteek berdintasun- eta demokrazia-maila handiagoetarantz egin dute aurrera.\nEmakumeen borroken garaia, ordea, ez da amaitu. Mundu osoan eta gure tokiko komunitateetan oraindik ere ezberdintasunak eta diskriminazioak daude emakumeekiko, emakume izate hutsagatik. Diskriminazio hori klase, etnia, adin, kultura, sinesmen, migrazio-estatus, sexu-orientazio, genero-identitate edo gaitasunen bereizkeriarekin gurutzatzen da, besteak beste.\nBeijing Ekintza Plataformak 25 urte bete dituenean, belaunaldi berri batek bat egiten du giza eskubideak defendatu eta genero berdintasuna lortuko duten ekonomia, gizarte eta sistema politikoak irudikatzeko borrokan, inor atzean utzi gabe. Munduko mugimendu honen ustez, generoen arteko berdintasuna ez da soilik oinarrizko giza eskubidea, baizik eta mundu baketsu, oparo eta iraunkorra lortzeko beharrezko oinarria, Garapen Iraunkorraren Helburuetan jasotzen den bezala. Bada garaia berdintasuna gizarte osoaren mezu bakar gisa aldarrikatzeko.\nHorregatik, Soraluzeko Udalak egun honetan:\nBerdintasun-politikekiko eta emakumeen aurkako diskriminazio eta indarkeria mota guztien salaketarekiko konpromisoa berresten du.\nAdierazi du ekonomia- eta lan-desberdintasunei aurre egitea dela emakumeek autonomia osoz, askatasunez eta eskubide osoz bizitzea eragozten duten desberdintasun eta diskriminazio sozial, kultural eta politikoak amaitzeko oinarria.\nAdierazten du bere jarrera, bai feminista bai instituzionala, justiziaren, askatasunaren, berdintasunaren eta elkartasunaren printzipioetan oinarritzen dela.\nAldarrikatu du egunero martxoaren 8a dela; izan ere, benetako berdintasuna lortzeko beharrezkoak diren aldaketak egin ahal izateko, eguneroko ekintza sistematikoa behar da, gauden gizarte-egoera guztietan.\nAdierazi du ezinbestekoa dela errotik etetea emakumeen aurkako indarkeria-adierazpen guztiak, horiek baitira giza eskubideen aurkako erasorik handiena eta diskriminazio-egoeren adierazpen basatiena. Izan ere, ez dugu nahi beste emakume batek emakume izateagatik inolako indarkeriarik jasaterik. Ez dugulako ezta bat gutxiago ere nahi.\nErakunde eskudunek Istanbulgo Hitzarmenetik eratorritako betebeharrak bete ditzatela eskatzen du.\nKonpromisoa hartzen du Tokiko Bizitzako Emakumeen eta Gizonen Berdintasunerako Europako Gutunari atxikitzeko eta gure udalerrian Gutunean zehaztutako konpromisoak aplikatzeko.\nUne erabakigarrian gaude emakumeen aurkako taldeen mehatxuekin, eta mehatxu horiei aurre egiteko ezinbestekoa da indarrak batzea, batasunak beti egin dituelako feminismoaren konkista sozial handiak, historiak erakusten duen bezala.\nAzkenik, Udal honek dei egiten die herritarrei Emakumeen Nazioarteko Egunaren harira Mugimendu Feministak martxoaren 8rako antolatu dituen mobilizazioetan aktiboki parte har dezaten.\nOndorengoa da Udaleko Parekidetasun Batzordeak martxoaren 8a ospatzeko antolatuko duen egitaraua:\nPoltsikoko antzerkia: “Erradikalak ginen”. 22:15ean, Antzokian. Sarrera: 3 euro.\nDokumentala & Solasaldia: “Zauria(k) Eromena. Gorputza. Feminismoak” (Maier Irigoien Ulaiar, Isabel Sáez Perez, Iker Oiz Elgorriaga); 18.30etan, Antzokian.\nUmeentzako antzerki emanaldia: “Mari, Meri eta Lari” (Eidabe). 15:00etan, Antzokian.\nPelikula: “Una cuestión de género”. 21.00etan, Antzokian.\nHelduentzako antzerki emanaldia: “Erlauntza” (Vaivén producciones). 20:00etan, Antzokian. Sarrera: 5 euro.


D motako FIBC ontziratu gabeko poltsak disipatzaile antiestatikoko fa ...\nFIBC tonako poltsak:\nTonako poltsak, salgaien poltsa malguak, edukiontzi poltsak, espazio poltsak eta abar izenez ere ezagutzen direnak, tamaina ertaineko ontziratutako ontziak dira, garabi edo eskorga duen edukiontzi gailu mota bat da, edukiontzien garraioa egin dezakete.\nU panel FIBC poltsak:\nU-paneleko FIBC poltsak hiru gorputzeko ehunezko panelekin osatuta daude, luzeena behekoa eta bi osatzen dituzte kontrakoa alboak eta bi panel osagarriak bertan josten dira beste biak osatzeko kontrakoa alboetan U forma edukitzeko azkenean. U paneleko poltsek forma karratua mantenduko dute ontziratutako materiala kargatu ondoren, hobe bafleekin.\nU panelaren eraikuntza normalean alboko josturako begiztekin bikaina da hainbat produktu kargatzeko eta jasotzeko ahalmen izugarria du. It da produktu trinkoentzako diseinu oso ezaguna. U paneleko ontziratu gabeko poltsak eskuragarri daude hautsa, pelleta, granularrak eta malutak garraiatzeko 500 eta 3000 kg arteko pisua dutenak..\nBirjinarekin ehundutako polipropilenoa, ontziratu gabeko poltsak 5: 1 edo 6: 1 SWL arte fabrikatu daitezke GB / T10454-2000 eta EN ISO 21898: 2005\nFIBC poltsa zirkularrak:\nBaffle FIBC poltsak:\nNBE FIBC poltsak:\nNBE FIBC poltsak Salgai arriskutsuak edo potentzialki arriskutsuak garraiatzeko eta biltegiratzeko erabiltzen diren Bulk Bags mota bereziak dira. Poltsa hauek "Nazio Batuen Gomendioak" erabiltzaileak kutsadura toxikoa, leherketa edo ingurumenaren kutsaduratik babesteko arriskuetatik babesteko xedatutako arauen arabera diseinatu eta probatu dira. NBEk ezartzen dituen hainbat saiakuntza hauek daude: Bibrazio probak, goiko igogailuen probak, pilatzea proba, erorketa probak, iraulketa probak, zuzentze proba eta malko probak.\n1 eta 2 begizta FIBC poltsak:\nFIBC poltsa aireztatuak:\nAireztatutako FIBC poltsak airearen zirkulazio maximoa bermatzeko fabrikatzen dira, patata, tipula, babarrunak, egur enborrak eta abar segurtasunez garraiatzeko, egoera freskoa mantentzeko aire freskoa behar baitute. Ontziratutako ontzi poltsek nekazaritza produktuak freskotasun luzeagoan mantentzen laguntzen duten hezetasun txikienean mantentzen lagun dezakete. Lau igogailu begiz jota, ontziratutako materiala erraz garraia daiteke orga jasotzailea eta garabia erabiliz.\nBeste poltsa handien mota bezala, UV tratatutako FIBC aireztatuak eguzki-argiaren azpian gorde daitezke.\nPolipropilenoa% 100 birjina denez, aireztatutako poltsak berrerabili eta birziklatu daitezke.\nTalde profesional kualifikatuak zure produktuetara egokitutako tamaina diseinatzen lagun dezake.\nB motako FIBC poltsak:\nC motako FIBC poltsak:\nD motako FIBC poltsak:


Telekomunikazio-operadoreek kode deontologikoa adostu dute telesalmenta autorregulatzeko | Consumer\nTelekomunikazio-operadoreek kode deontologikoa adostu dute telesalmenta autorregulatzeko\nItunak hainbat berme biltzen ditu, erabiltzaileek jasotzen dituzten deien forma, errepikapena eta kontrola ardatz hartuta.\nTelefónica, Orange, Vodafone, Yoigo eta Ono operadoreek Kode Deontologikoa sinatu dute beren telesalmenta-eragiketak autorregulatzeko. Horren bidez, “erabiltzaileekin konpromisoa hartzen dute egiten dituzten dei komertzialetan jardunbide egokiak abian jartzeko?”. Konpainiek ere esan zuten itun hori, operadore berriak sartzeko irekia, lehen urratsa besterik ez dela, “zerbitzu ona emateko eta erabiltzaileekin praktika onak egiteko konpromisoa indartzeko” ekimen berriak sartzeko lan egingo baitute.\nHitzarmenak hainbat berme biltzen ditu, telekomunikazioetako operadoreek beren produktuak saltzeko egiten dituzten deien forma, errepikapena eta kontrola ardatz hartuta.\nKode Deontologikoan jasotako klausulen artean dago operadoreek era horretako deiak edo publizitatea ez jasotzeko nahia berariaz adierazten den zerrendetan dauden kontsumitzaileekin harremanetan jarriko ez direla bermatzen duten prozedurak izango dituztela. Halaber, adierazi dute ez direla “bitarteko engainagarriak, iruzurrezkoak eta, oro har, desleialak erabiliko lehiakideentzat, kontsumitzailearengandik operadore-aldaketa onartzeko edo beste edozein portaera ekonomiko lortzeko”.\nKontsumitzaile batek operadore batek egindako deiari erantzuten dionean eta proposamenarekiko interesik ez duela adierazten duenean, dei horretatik hiru hilabete igaro arte ez dio berriro deituko bezeroari. Kontaktatu gabeko lineen gainean hilean hiru saiakera egiten dira gehienez. Gainera, operadoreek hitz ematen dute ez dutela deirik egingo ez igandeetan ez jaiegunetan, eta larunbatak ere baztertzen dituzte arratsaldeko ordu bietatik aurrera. Ordutegia: 9:00etatik 22:00etara, astelehenetik ostiralera, eta 9:00etatik 14:00etara, larunbatean.\nKontsumitzailearekin harremanetan jartzeko zenbakia ere identifikatuko dute, terminalaren pantailan ager dadin. Era berean, enpresek ez dute adierazpen desleialik erabiliko lehiakideentzat.\nHitzarmenaren beste puntu garrantzitsu bat da kontsumitzaileari erabaki informatu bat hartzeko behar duen informazio guztia emango diotela, eskainitako zerbitzua edo produktua kontratatzearen ondoriozko kargu guztiak barne.\nOsasun, Gizarte Politika eta Berdintasun Ministerioak positiboki baloratu zuen telekomunikazio-operadoreen ekimen hori; izan ere, egiten dituzten dei ez-desiratuen maiztasunak eta ordutegiak sortutako kexak aintzat hartzen ditu, baita praktika horiek arrazionalizatzeko beharrak ere. Ildo horretatik, sektoreko enpresak bultzatu zituen beren merkataritza-politikan aurrera egin dezaten, publizitatearen eta lehia desleialaren aurrean kontsumitzaileen eta erabiltzaileen babesa hobetzeko 29/2009 Legean adierazitako printzipioetara.\nautorregular kontratazio llamadas-eu operadoras-eu telesalmenta


Kulturola eraikinaren harira, “euskal kultura ondarearen garrantzia azpimarratzeko eta hedatzeko” 186.440 eurotako diru laguntza jaso du Arrasatek — Arrasateko Udala\nKulturola egitasmoa legealdi osoan zehar aurrera eramango den ekimen garrantzitsuenetarikoa izanik, Arrasateko Udala, kulturaren aldeko apustuan, etengabe dabil Juan Arzamendi Musika Etxea eta Kulturola (Erlojuaren eraikina) birgaitu eta zaharberritzeko lanetan. Helburu nagusia da herri zein bailara mailan garrantzia handikoa izango den kultur eremua sortzea, bereziki, herritarrei eta kultur taldeei alor honetan aukera berriak eskaintzeko.\nIldo horretan, Eusko Jaurlaritzak “euskal kultura ondarearen garrantzia azpimarratzeko eta hedatzeko” eskaintzen dituen diru-laguntza deialdira atxiki zen Udala joan den urteko urrian. Deialdi horren baitan Kulturola eraikina berriz erabiltzeko proiektua idazteko eta dagozkion obren zuzendaritza lanak egin eta proiektua exekutatzeko laguntza eskaera egin zuen Udalak.\nBide horretan eta ulertuta kultura indartzea dela Kulturola proiektu zein eraikinaren ardatz nagusia, aipatu eskaera onartu du Eusko Jaurlaritzak eta horri esker 186.440€ko diru laguntza jasoko du Arrasatek eraikinaren birgaitzea aurrera eramateko. Diru laguntza hori 2019a bitarte 3 zatitan banatuta jasoko du, urteko 62.146.67€, alegia. “Udal gobernuak kulturarekiko apustu irmoa egin du beti eta proiektu hau, legealdiko proiekturik garrantzitsuenetarikoa izanik, Eusko Jaurlaritzatik jasotako laguntza guztiz poztekoa da, bultzada garrantzitsua emango baitio ekimenari”, azaldu dute Udaletik.\nIldo beretik, Kulturola eraikina birgaitzeko lanen exekuzioa 5.88 milioi eurotan aurreikusita dagoela adierazi du Udalak, nahiz eta obra esleitzean kopuru hori aldatu daitekeen. Halaber, Eusko Jaurlaritzatik jasotako diru-laguntzaz haratago, zaharberritze proiektua bideratzeko dagoeneko 3.359.472€ aurreztuta dituela jakinarazi du Udalak, “Kulturolaren bitartez Udalaren helburu nagusia baita kultur alorrean herritarrei zein kultur taldeei aukera berriak eskaintzea”, amaitu dute Udaletik.\nITZULI BARIK erakusketa inauguratuko da Kulturaten egubakoitzan 2019/09/20


kritiken hemeroteka » Tortura xuria\nBakartasunaz bi hitz / Filipe Bidart / Txalaparta, 2004\nTortura xuria Aritz Galarraga / Argia, 2018-06-17\nEta liburutxo batean eman zuen berri, laburtu zituen bakartasunean pasa behar izan zituen bi urtetik gorakoak (“non legez ez den hiru hilabete baino gehiagorentzat atxikitzen ahal”). Bi urte bakartasunean, irakurrita, ez du asko ematen, akaso, hogeita lau orenetatik hogeita hiru zeldan, goiz eta arratsaldez promenada bana —ordu erdiko—, giza tratu bakar funtzionarioen salutazio ez bereziki espansiboak. Tortura xuria, alegia, bestelakoen aldean oharkabea baita. Hitzek ez dute transmititzen, ezin, barruan bakarrik dagoenak zer sentitzen duen. Baina, sinistu, liburua irakurri ahala zuk ere senti dezakezu, atea ixtean, klanka, barruan bakarrik geratzen zarela, ezin aterako zarenaren itolarria, lehen ordu-egunen noraeza. Gero pixkanaka egingo zara, harrabotsetara, denboraren izari berrira, antsiak erabat sekula abandonatuko ez zaituen arren. Ez dakizu zer lasaitua hartzen den, denboragarrenera, irrati ttipi bat erosten ahal duelarik!


Emakumeek kartzeletan jasaten dituzten egoerez ariko dira gaur Emakumeen Txokoan - Uztarria (Azpeitia)\nEmakumeek kartzeletan jasaten dituzten egoerez ariko dira gaur Emakumeen Txokoan\nErnaik antolatu du solasaldia Basanderiek asanblada feministarekin batera. 18:00etan hasiko da hitzaldia. Alde batetik, Azpeitiko bizilaguna den Olatz Izagirrek bere testigantza kontatuko du. Bestetik, Nagore Martinezek egiten ari den tesiaren berri emango die bertaratzen direnei.\nAinhoa Etxaidek LABen eskaini zuen hitzaldiko irudia. Ikusi haundiago | Argazki originala\nErnai Gazte Antolakundea Independentzia, dena aldatzeko jardunaldiak egiten ari da, eta gaur, hitzaldi zikloaren bigarren saioa eskainiko dute. Astelehenean ekin zieten jardunaldiei, Ainhoa Etxaidek eskaini zuen solasaldiarekin. Hainbat lagun bildu ziren LABen egoitzan, eta independentziak langile mugimenduan izan dezakeen eraginaz hitz egin zuten, baita langile mugimenduak independentzia lortzeko prozesuan izan dezakeen rolaz mintzatu ere.\nGaur, asteazkena, bigarren hitzaldiaren txanda izango da. Emakumea eta kartzela solasaldia eskainiko dute 18:00etan hasita, Emakumeen Txokoan. Nagore Martinezek egiten ari den tesiaren inguruko azalpena emango du. Bestalde, Olatz Izagirre Azpeitiko bizilagunak bere testigantza kontatuko du.\nErnaik Basanderiek asanblada feministarekin, LABekin eta Ikasle Abertzaleakekin elkarlanean antolatu du hitzaldi zikloa.


Emakumeek osatutako big band batekin arituko da Muguruza. Noticias de Gipuzkoa\nEmakumeek osatutako big band batekin arituko da Muguruza\nBartzelonako Taller de Músics eta hainbat lagunekin batera birpasatuko du bere ibilbide guztia\n2017(e)ko ekainaren 21a, asteazkena - 06:03etan eguneratua\nMuguruza eta Micaela Chalmeta big band, atzo, Victoria Eugenia Antzokiko entseguan. (IKER AZURMENDI)\nDonostia- Gaur, arratsaldeko 20.00etan, Adarra Saria emango dio Eneko Goia alkateak eta ondoren, kontzertu berezia eskainiko du Fermin Muguruzak Victoria Eugenia antzokian. Hilabete bat baino gehiagoko egonaldia egin du Bartzelonako Sant Andreuko Fabra i Coats sorkuntza-fabrikan eta, besteak beste, Taller de Músics-eko hainbat artistarekin aritu da elkarlanean. Nola? (2015) New Orleanseko diskoaren ondoren, bazuen gogoa big band bat eratzeko, eta emakumeek soilik osatzen duten 20 laguneko taldea gidatu du: Micaela Chalmeta big band -izena zor dio XX. mendearen lehen hereneko kooperatiba-munduaren erreferente izan zenari-.\nKortatu, Negu Gorriak eta bere ibilbide guztiko 18 kanta moldatu dituzte;zenbait kasutan “jazzeroak” gelditu dira eta beste batzuetan, big band batek egindako rhythm and bluesarengandik gertuago daude. “Dena den, rock and roll eta punk jarrera hor gelditu da inprimatuta”, onartu du Muguruzak. Atzo arratsaldean egindako entseguan, Euskalduna naiz eta harro nago, In-komunikazioaeta Balazalakentzun ahal izan zuten hara bertaratu ziren argazkilariek.\nHitzordua, baina, ez da horretan geratuko, musikari lanetan aritzeko betiko bidaideak gonbidatu dituelako zenbait kantetan parte hartzeko: Iñigo Muguruza anaia, Mikel Anestesia, Mikel Bap, Sorkun, Oskar Benas, Fino, Jon Tronbon eta Lonbi, Ines Osinaga, Niña Coyote eta Chico Tornado… Xabi Sonalok ezin du etorri beste konpromiso bat zuelako, baina soinu mahaiaren atzetik Kaki Arkarazo arituko da: “Nirekin ibili da Kortaturen garaietatik”. Bestetik, jakina da hurrengo belaunaldia egiten ari denari arreta jarri diodala, eta kasu honetan Bilboko La Basu eta Odei Barroso Iparraldeko rapero eta bertsolaria ere gonbidatu ditut, azkenaldian euskal hip hopa egonkortzen ari dela erakusteko”.\nBi aukera bakarrikDonostiako emanaldiaz gain, beste bat egingo dute uztailaren 15ean Bartzelonako Grec Jaialdian. Muguruzak ez du proiektu hau disko batean jasoko;beraz, bi aukera baino ez dira izango moldaketa horiekin gozatzeko. “Hor dagoenak gozatuko du eta ez dagoenak, ez”, esan du: “Joan behar duzue ikustera, ezbairik gabe”. - Juan G. Andrés


Umeek diseinatutako hiriak\nHirigintzan eta espazio publikoen antolaketan umeen begirada integratzeko lanean ari da arkitekto talde bat Euskal Herrian, hiriak sortzeko prozesuan haurrek hartzaile izateari utz diezaioten.\nTeo Arkitekturak eskainitako tailerretako bat\nHaurrak arkitekto. Umeek berezko duten sortzeko, eraikitzeko eta irudikatzeko gaitasunari erreparatu eta aintzat hartu. Asmo horri helduta, alegia, haurrak eta arkitektura eskutik helduta, ari da lanean arkitekto talde handi bat Euskal Herrian.\nArkitekturak eta hirietako espazioak antolatzeko erak besteekin ditugun eguneroko harremanak baldintzatzen ditu; elkarbizitza hobetzen lagundu edo gizarte-bazterketa sor dezakete. Herritarrak ahalduntzen dituen hirigintza parte-hartzailea aspalditik ari da kontuan hartzen hirien diseinuetan eta araudietan. Halere, oraindik orain, hirigintza proiektu handiek baldintzatuta, prozesu parte-hartzaileetatik sortutako ideiak ez dira sarri aintzat hartzen arkitektura lanen amaieran. Espazioak umeei bideratutakoak direnean, gainera, apenas hartzen da kontuan haurren ikuspegia. Josefina Rodriguez idazle eta pedagogoak 1960ean El arte del niño liburuan idatzi zuen bezala, "Umea artista gisa eskuen artean obra dardaratia duela helduen estetikaren munduan bat-batean sartu den pertsonaia berri bat" da.\nFrancesco Tonuccik Haurren Hiria proiektua abiatu zuen Fano (Italia) jaioterrian, eta ordutik mundu osoko hamaika herrik egin dute bat proiektu horrekin. Herri edo hirietako espazioaren antolaketa haurren parametrotik egitea da Tonucciren Haurren Hiria proiektuaren muina. Haurren neurrira egindako hiriak herritar ororentzat egokiak diren guneak direlako.\nFilosofia horri jarraituta sortu da Txikiark (Teo Arkitektura, Ttipi Studio, Detalleres, Kraftkovia, PH+, Gizaarte, Bear, Arkitente?), hezkuntzaren ikuspuntutik haurrek berezko duten sortzeko eta eraikitzeko gaitasuna aintzat hartzeko.\nHezkuntza eta arkitektura uztartuta, haurren begiak gehitu nahi dituzte espazioen eraikuntzan, parte-hartze prozesuen, tailerren, ikastaroen eta esku-hartze artistikoen bidez.\nAnartz Ormaza, David Tijero eta Maite Eizagirre arkitektoek sortu zuten Teo Arkitektura Bilbon. "Haurrak arkitekto izateko tailerrak?, galdetzen digute askotan. Baina, ez da hori asmoa. Irakaskuntza emankorra proposatzen dugu; haurrak ahaldundu nahi ditugu, euren inguruan parte hartzeko eta zenbait gauza aldatzeko ahalmena dutela ikus dezaten", azaldu du Anartz Omarzak.\n"Sei urte bete arte, haurren hezkuntza askea da: marrazten, eraikitzen, sortzen?ikasten dute. Baina adin horretatik aurrera lehentasunak aldatzen dira, eta marrazketa bigarren maila batean gelditzen da. Gure eskaintza 6 eta 12 urte bitarteko haurrei bideratuta dago", zehaztu du. Izan ere, Ormazaren iritziz, haurrak "etorkizuna" bezala hartzen ditugu, "baina oraina dira. Haientzako diseinatzen dugu, haiek kontuan hartu gabe, eta ez gara jabetzen umeek badakitela zer nahi duten".\nTeo Arkitekturak eskaintzen dituen tailerren helburua umeei erabakitzeko ahalmena ematea da. Izan ere, haurrek herrirako proposamenak egiten dituztenean ez dute beraiengan soilik pentsatzen, komunitate osoarengan baizik. "Agintea hartzeko eta erabakitzeko tresnak ematen dizkiegu. Eta, eurengandik inozentzia, askatasuna eta mugarik eza jasotzen dugu", gehitu du David Tijerok.\nFinlandian, Alemanian, Errumanian, Kolonbian eta Brasilen hezkuntza espaziala lantzen ari dira dagoeneko. ?Eztabaida ez da arkitektura hezkuntza sisteman irakatsi beharko litzatekeen edo ez. Arkitekturarekin eta haurrekin lan egiten dugun gehienok osagarri moduan egiten dugu, araututako hezkuntza sistematik at. Finlandian eta Errumanian, berbarako, arkitektura hezkuntza sistemaren barruan dago. Beste leku batzuetan, egitasmo interesgarriak egiten ari dira. Galizian, adibidez, Terra proiektua jarri dute martxan, Lehen Hezkuntzako eta Bigarren Hezkuntzako haurrei bideratuta?, Ormazak nabarmendu duenez.\nIkuspegi honen arabera, arkitekturako elementuak eta diseinuak ez dira espazioaren adierazpen hutsak; horrez gain, adierazpiderako espazioak dira, eta, alde horretatik, inplikazio pedagogiko garrantzitsuak dituen sinbolismoa dute, eta hori helarazten dute. "Arkitekturak gauza asko barneratzen ditu: gure etxearen banaketa, gure kalearen antolaketa, hiritik nola mugitzen garen?Inguratzen gaituen espazioak guk uste duguna baino gehiago baldintzatzen gaitu. Arkitekturaren eragina haratago doa, herritar guztioi eragiten digu", esan du Tijerok.\nBilbo eta haurrak\nHaurrak kontuan hartuta eraikitako hiria al da Bilbo? ?Lan handia dugu egiteko. Aisialdirako gune gehiago ditu orain, bai, baina haurrek mugatuta dituzte beraientzako espazioak. Segurtasunaren aitzakiarekin, korrale batean uzteko joera dugu ?Bilbon eta beste toki askotan gertatzen da-, baina, hortik atera nahi dutenean, ezin dira autonomoak izan, hiria ez baitago prestatuta haurra bere kabuz mugitzeko?.\nHaurrek espazio publikoan euren lekua aldarrikatzeko eta euren autonomia indartzeko Txikimaps ekimena jarri dute martxan Txikiarkeko taldeek, Bizkaiko Caritasekin elkarlanean. Teo Arkitekturak Otxarkoagan egin du lan, 4 eta 14 urte bitarteko haurrekin. Jolasa izan da aurtengo ekimenaren gaia. "Jolasteko kultura asko aldatu da. Horregatik, euren gurasoen garaietara bidaiatzea nahi dugu, euren erreferentziazko pertsonak nola jolasten ziren ikusteko", gaineratu du Tijerok.\nUEU Udako Euskal Unibertsitateak ere arkitekturak haurren eta gazteen garapenean duen eragina aztertuko du datorren uztailean. "Hazi, eraiki, hezi: arkitektura eta hezkuntza espaziala, haur eta gazteen garapenean" izenburupean, bi eguneko jardunaldiak antolatu dituzte, uztailaren 13an eta 14an, Eibarren.\nArkitektura eta hezkuntza landuko dute lehen egunean, eta Txikiark eta Arkitente (Kraftkovia, Ari Arkitektura eta Teo Arkitektura) ekimenak aurkeztuko dituzte. Gorka Egiak, berriz, hezkuntza sisteman martxan jarri dituzten zenbait ekimen aitzindari aipatuko ditu.\nEuskal Herriko hainbat herritan haur eta gazteekin egiten ari diren parte-hartze prozesuak hartuko dituzte hizpide bigarren egunean. Ttipi Studio (Elkartoki egitasmoa), Urak Bide Taldeak eta PH+ Herritarren Hirigintza taldeek Getxon eta Durangon indarrean jarri dituzten ekimenak azalduko dituzte.


Jaurlaritzak Trebiñuren inguruan duen «utzikeria» salatu du EH Bilduk\nKoalizio independentistak esan du azarotik ez dela jakinarazi hango osasun daturik.\nArtatzaileak artatu beharraz\nOsasun langileen artean estresak eta neke profesionalak gora egin dute pandemiaren ondorioz. Arreta psikologikoa eskaintzen hasi dira zenbait osasun erakunde.\n«Haurrei eragin egingo die, baina baliabideak bilatu behar ditugu»\nHaurren beharrizanak ez dira kontuan hartu segurtasun neurriak ezartzean, Fontanedaren ustez; nabarmendu du, besteak beste, umeek kirola behar dutela pandemiak eragindako urduritasunari aurre egiteko.\nBeste bi eremutan ekingo diote Beltran bilatzeari\nIngurua egonkortuta, martxoan hasiko dute «fase berria». Adituen txostenaren arabera, Eusko Jaurlaritzak Verterri emandako baimenak «Europak ezarritako baldintzak» betetzen zituen. Tapiak enpresa jo du ingurumen kalteen erantzule\nBeltranen sendia: «Ez ditugu loreak zabortegi batera eraman nahi»\nMobilizazioetan, Zaldibarko hondamendia «argitzeko» exijitu dute, eta «erantzukizunak» eskatu. Bideoa, albistearen barruan.\nZero COVID, egoera iraultzeko aukera\nTalde immunitatea lortzeko, bide luzea geratzen da oraindik ere, eta, birusa zenbat eta hedatuago izan, orduan eta aukera hadiagoa dago txertaketa arriskuan jar dezaketen aldaerak garatzeko. Agerian geratu da intzidentzia jaitsi eta estrategia aldatu behar dela.\nCOVID-19aren beste 1.119 kasu atzeman dituzte Hego Euskal Herrian\n18.101 PCR eta antigeno test egin zituzten herenegun lau probintzietan. Bizkaia da kutsatze berrien kopurua handitu duen lurralde bakarra\nGorputza eta tenplua\nFrantziako armada joateko eskatu dute Baigorrin\nElkarretaratzea egin zuten atzo arratsaldean Baigorrin (Nafarroa Behera), Frantziako militarren «okupazioa» salatu, eta armadak «alde e...


Bi edo hiru aste egongo da Artola jokatu gabe - Alegia - Tolosaldeko ataria\nBi edo hiru aste egongo da Artola jokatu gabe\nTolosaldeko Ataria 2021-01-12 14:47\nAtzo egindako proba medikoen arabera, Iñaki Artolak zuntz haustura du eskuin izterreko bizeps femoralean. Igandean jokatutako binakako txapelketako partidan hartu zuen min.\nAlegiako aurrelariak, beraz, baja hartu du eta fisioterapia tratamendua hasiko du pilotalekuetara lehenbailehen itzultzeko. Kantxetatik kanpo bi edo hiru aste egongo dela aurreikusten da. Ostiral honetan zuen hurrengo partida binakakoan, eta bere ordez Bengoetxea VI.ak jokatuko du.\nJakak bigarrena ere galdu\nAtzo gauean jokatu zuten Jaka-Martija bikoteak binakako txapelketaren bigarren partida, eta hau ere galdu egin zuten. Elezkano II-Zabaleta izan zituzten aurrean, eta 19-22 izan zen azken emaitza.\nJaialdi berean, Iker Elizegik ere bere bigarren partida jokatu zuen promozioko binakako txapelketan, eta Bakaikoa aurrean zuela, 17-22 galdu zuen Alberdi-Salaverri II bikoaren aurka. Punturik ez du batu oraindik asteasuarrak.


Irekia Eusko Jaurlaritza - Gobierno Vasco :: Marian Elorzak Eskualdeetako Lantaldearen Osoko Bilkuran parte hartuko du\nMarian Elorzak Eskualdeetako Lantaldearen…\n<img src="https://www.irekia.euskadi.eus/uploads/cover_photos/67663/original/elorza_comite_regiones.jpg" style="max-width:100%" alt="Eusko Jaurlaritzak hobekuntzak proposatu ditu Migrazioari eta Asiloari buruzko Europako Itun Berrian" />\nEusko Jaurlaritzak hobekuntzak proposatu ditu Migrazioari eta Asiloari buruzko Europako Itun Berrian Iturria: Irekia\nMarian Elorzak EB-EL Europako Eskualdeeko Lantaldearen osoko bilkura telematikoan parte hartu du\nMarian Elorza Kanpo Harremanetarako idazkari nagusiak Eusko Jaurlaritza ordezkatu du egunotan Europako Eskualdeetako Lantaldeak telematikoki antolatu duen osoko bilkuran.\nBesteak beste, osoko bilkura EBko ordezkari gorenekin zenbait gairi buruz ari da eztabaidatzen: pandemia; Europaren demokrazia eta berreskurapena; Europako Itun Berdea eta Berritze Bolada; migratzaileen integrazioa eta erradikalizazioaren aurkako borroka; merkataritza eta EBren berreskurapena, eta EBko gutxieneko soldata egokiak.\nOraingoan, Eskualdeetako Lantaldeak elektronikoki bozkatzeko jarri ditu 8 irizpen; Euskadik 11 zuzenketa aurkeztu dizkie irizpen horiei.\n«Migrazioari eta Asiloari buruzko Europako Itun Berria» irizpena dela eta, Eusko Jaurlaritzak defendatzen du, Share proposamenaren ildotik –bere proposamena–, migratzaileen harrerarako eta integraziorako ahalegina banatzeko gakoak ezartzea, biztanleriaren, langabeziaren eta errentaren parametroetan oinarrituta; babes komunitariorako programak ezartzea; jatorrizko herrialdeekiko laguntza- eta lankidetza-politikak; integrazio-arloko jardunbide egokiak zabaltzea, eta gizarte-sentsibilizaziorako eta -kontzientziaziorako zabalkunde-kanpainak sustatzea.\nBestalde, «Merkataritza-politikei buruzko azterketa» irizpen-proiektuan, Euskadiren proposamenak honako hau defendatzen du: balio-kateen mapa prestatzeko eskumena duten eskualdeko erakundeak aintzat hartzea eta haiek ETEei kanpo-merkatuetara sartzen laguntzeko betetzen duten rola sendotzea.\nAzkenik, «2025erako Europako Hezkuntza Espazioa lortzea» irizpena dela eta, Eusko Jaurlaritzak desparekotasunen jatorritik datozen desberdintasunak murrizteko beharra defendatzen du, hezkuntzarako sarbidean ez ezik, hezkuntza-sistemako mailetan irauteko aukeretan ere. Jaurlaritzak irakasleak hautatzeko eta ebaluatzeko prozedura eraginkorrak erabiltzeko beharra nabarmendu du, eta eskola-jazarpena aipatu du eskola-ingurune segururako arriskuen artean.\nEusko Jaurlaritzak gizarte-ekonomiarako Europako esparru juridikoa eskatu du Eskualdeetako Lantaldean


Amurrioko Udalak 555.275 euro bideratu ditu gizartea babesteko eta ekonomia suspertzeko plan integralera – Amurrioko Udala\nAmurrioko Udalak 555.275 euro bideratu ditu gizartea babesteko eta ekonomia suspertzeko plan integralera\n16/06/2020 | by Prentsa\nJosune Irabien Amurrioko alkateak adierazi duenez, Amurrioko Udalak, gaur egun bizi dugun egoerak sortu dituen ondorioak ikusita, “Gure auzokideen zaintzan eta gure herriaren suspertze ekonomikoan arreta jartzen duten neurriak hartzeko eta bultzatzeko” egiten du lan.\nHelburu horrekin, Udalak asteak daramatza ‘Amurrion bizi’ kanpainan lanean. Kanpaina horretan, konfinamendu fasea gainditu ondoren normaltasun berriari aurre egiteko neurriak eta ekintzak biltzen dira. Kanpainak jarduteko bi ildo ditu: lehenengoak amurrioarrak jartzen ditu politiken erdigunean, eta, horren bitartez, pertsonen babesaren eta ongizatearen aldeko konpromisoa hartzen da; bestalde, udalerriaren ekonomia suspertzeko neurriak daude, Amurrio indartzeko helburuarekin.\nEkintza horietako batzuk dagoeneko martxan daude eta beste batzuk datozen asteetan jarriko dira martxan. Horiek guztiak bultzatzeko, Amurrioko Udalak 2020ko aurrekontua aldatu du eta 555.275 euro bideratuko ditu horretara.\n‘Amurrion bizi’, amurrioarrak erdigunean\nCovid-19ak eragindako alarma egoera hasi zenetik, Udalak, ahal den neurrian, krisiak eragindako kaltea murrizteko egin du lan. Aldi horretan, hainbat neurri hartu dira bizilagunei zerbitzuak eskaintzeko, egoera zaurgarrian dauden kolektiboei laguntzeko, kaleen garbiketa eta desinfekzioa areagotzeko, konfinamendua girotzeko edukia sortzeko eta osasun eta segurtasun neurrien berri emateko. Guztira 46.675 euro bideratu dira neurri horietara. Epe horretan hartutako neurrien eta datozen asteetan antolatuko diren beste batzuen artean hauek nabarmentzen dira:\nAmurrioko familiei elikagaiak eta botikak erosten lagundu dien boluntario-sarea martxan jartzeko lanak koordinatzea Amurrio Trail Taldearekin.\nPsikologoen GAPPA Udal Taldeak 1.000 dei baino gehiago egin dizkie herriko 70 urtetik gorako pertsonei, laguntza eskaintzeko eta beraien egoeraren jarraipena egiteko.\nAmurrioko herritar guztiei laguntza psikologikoa ematea, GAPPA Udal Psikologo Taldearen eskutik.\nMaskarak banatzea 65 urtetik gorako herritarrei.\nUdalerriko hainbat enpresak emandako norberaren babeserako ekipamenduen banaketa herriko establezimenduen eta Udaleko langileen artean.\nUdalerriko eta udal eraikinetako garbiketa eta desinfekzioa areagotzea.\nBaztertuta geratzeko arriskuan dauden familien eta pertsonen beharrei erantzuteko udal-larrialdietarako laguntzak aktibatzea.\nHerritarrentzako Arreta Zerbitzua konfinamendura egokitzea, izapideak eta kontsultak egiteko.\n“Koronabirusa dela eta etxean” izeneko marrazki, olerki eta bertso programa martxan jartzea.\nAdinekoen artean ohitura osasungarriak eta kirola sustatzeko “Bizitza aktiboa eta osasungarria” programa abian jartzea. Guztira, 30 minutu inguruko iraupena duten 21 bideo egin dira.\nUdalaren webgunean, koronabirusari aurre egiteko abian jarritako ekintza guztiak biltzen dituen berariazko ataria sortzea.\nUdal liburutegiaren liburuak maileguan uzteko zerbitzua.\n‘Amurrion bizi ‘, tokiko ekonomiaren suspertzea\nDeseskalatze-fase honetan, Amurrioko Udalaren helburu nagusietakoa tokiko ekonomia suspertzeko ekintzak eta neurriak bultzatzea da. Horretara 508.600 euro bideratuko dira guztira.\nOrain arte zuzeneko neurriak hartu dira, 2020. urte osoan terrazen tasa eta itxita egon diren lokaletako zaborren tasa ez kobratzea, besteak beste. Gainera, Amurrio Bidean erakundeak aholkularitza ematen die udalerriko enpresei eta autonomoei, erakundeek ematen dituzten laguntzei buruzko informazioa izan dezaten eta laguntza horiek izapidetzen laguntzeko.\nKrisi honetatik irteteak, gainera, diru-partidak indartzea eta gure herria suspertuko duten neurriak hartzea eskatzen du. Horregatik, Amurrioko Udalak jarduera ekonomikoa aktibatzeko ekintza sorta diseinatu du. Hauek dira ekintza horietako batzuk:\nMerkataritzako, ostalaritzako eta zerbitzu profesionaletako kontsumorako bonuen zenbatekoa 20.000 eurotan handitzea, tokiko kontsumoa suspertzeko\nTokiko kontsumoari laguntzeko komunikazio kanpaina abiaraztea, amurrioarrei bertako merkataritza, ostalaritza eta negozioak bultzatzeko dei berezia eginez.\nMerkataritza eta ostalaritza sektorea dinamizatzeko ekintzak. Osasun krisiak gehien zigortu duenetakoa den ostalaritzara bideratutako kultur arloko jarduerak eta ekimenak antolatzea, ekintza horien ardatza bertako produktuak izanda.\nInbertsioetarako eta modernizaziorako diru-laguntzak (tokiko egokitzapenak, negozio bat abian jartzea…).\nBerrikuntza-proiektuak merkataritza eta ostalaritza sektorean.\nLangabeak kontratatzeko diru-laguntzak; 100.000 euroko partida bideratuko da. Zenbateko hori 2020an enplegurako esleitutako partidari gehitu behar zaio. Partida hori 464.965 eurokoa da.\nGizarte Larrialdietarako Laguntzen (GLL) partida 100.000 euro handituko da, gizarte-bazterkeria jasateko arriskuan dauden familien eta pertsonen beharrei erantzuteko, 2020rako 248.000 euroko partidara heltzeko.\nEtxeko langileen sektorera bideratutako laguntzak.\n2020an ostalaritzako establezimenduetako terrazen tasa ez da kobratuko, ezta negozioak itxita egon diren aldiko lokaletako zaborren tasa ere.\nDigitalizazioan lan egitea, online salmentako ataria sortzea.\nMerkataritza eta ostalaritza sarearen benetako egoera ezagutzeko diagnostikoa egitea, beharrak identifikatzeko eta sektorea indartzeko ekintzak doitzeko.\nAmurrio turismorako jomuga gisa sustatzea (Nerbioiko ur-jauzia, gastronomia, ibilbide berdeak…)\n“‘Amurrion bizi’ kanpainaren helburua bertakoa babestea, gure herriko establezimenduetan gastatzea eta gure jendeari aukera bat ematea da. Garai zailak dira guztiontzat, eta horregatik, Udal Gobernutik tokiko kontsumoa bultzatu nahi dugu. Ekonomia zalantzaz beteta dagoen une hauetan, zutik jarraitzen eta etorkizunerako prestatzen laguntzea da gure lehentasuna”, azaldu du Josune Irabienek.\nHerriko dendetan eta ostalaritzako establezimenduetan kontsumitu!\nAmurrioko dendak eta establezimenduak pertsianak irekitzen hasi dira pixkanaka. Hori dela eta, Udalak herritarrak herrian kontsumitzera animatu ditu. Udalak badaki ekonomia suspertzeko, neurri handi batean, ezinbestekoa dela lan horretan herria inplikatzea. ‘Amurrion bizi’ kanpainaren barruan, herritarrak herrian kontsumitzera animatzeko bideoa kaleratu da, guztion artean bidea egiten jarraitzeko.


Kontsumitzaileen eta Erabiltzaileen Erakundeak 30 fitxa birtual argitaratu ditu, elikagaien segurtasunari buruzko informazio eta ikerketekin. | Consumer\nKontsumitzaileen eta Erabiltzaileen Erakundeak 30 fitxa birtual argitaratu ditu, elikagaien segurtasunari buruzko informazio eta ikerketekin.\nElikagaiek dituzten gehitutako substantziak edo kontserbatzeko modurik onena dira bilduma honetako gaietako batzuk.\nKontsumitzaileen eta Erabiltzaileen Erakundeak (OCU) elikagaien segurtasunari buruzko 30 fitxa argitaratu ditu bere web orrian (www.ocu.org). Azken urteotan gai horri buruz agertu diren informazio eta ikerketen bilduma bat biltzen dute. Erakundeak berak esan duenez, ekimen honen helburua da kontsumitzaileari informazioa ematea eta elikagaien segurtasunari buruzko zalantzak argitzea. Hala, fitxa-bilduma honetan elikagaiek dituzten substantzia erantsiei buruzko gaiak agertzen dira, horiek kontserbatzeko modurik onena zein den, azienda hazteko gaur egungo moduak edo laboreak nola egiten diren.\nFitxa horietako informazioa Internet bidez errazago eskuratzeko, kontsumitzaileen erakundeak hiru bloketan banatutako indizea egin du. Lehenengoan, elikagaien segurtasunaren epigrafean, gai hauek lantzen dira, besteak beste: kutsadura kimikoa, elikagaien etiketatzea, gehigarriak, ontziak, kutsadura mikrobiologikoa eta elikagaien kontserbazioa eta manipulazioa.\nBigarren blokeak, “Egunez egun” izenekoak, oinarrizko elikagai nagusiei (esnekiak, frutak eta barazkiak, perretxikoak, haragia, arraina eta itsaskiak, arrautzak, hestebeteak eta produktu kimikoak, zerealak, olioa, gozokiak eta opilak eta izozkiak) eta horien etiketei, arriskuei, kontserbazioari eta erosketa onari buruzko informazioa ematen du.\nAzkenik, hirugarren atalean gai hauei buruzko informazioa aurki daiteke: aurrez prestatutako platerak, kontserbak eta izoztuak, ura, alkoholik gabeko edariak, ardoa eta edari alkoholdunak, eta, azkenik, haurrentzako elikagaiak eta elikagai aberastuak.\nelikagaien segurtasuna fitxak Internet-eu


patriarkatua Archives - Bertsolari\nPosts Tagged "patriarkatua"\nErradikalak gara Zuri eragiteko Testua: Nerea Ibarzabal Argazkiak: Conny Beireuther Agian suertatu zaizue kaletik kartelen bat ikustea. Bi emakume ageri dira, begirada serioz kamerari begira. Betaurrekoak eta buru-berokiak dauzkate jantzita –etiketa bistan dutela- eta errietan egitera doakizunaren keinua. Baina badu zerbait argazkiak, errieta jasotzeko gogoa pizten dizuna, ihes egitekoa baino gehiago. Moderazioa\n#Izarrekin Doinua: Abokatuak deitu berri dit 1.Herri honetan esnatzen gara aldiro berri zaharrekin amestea da gure kondena hainbeste zoritxarrekin. Itsasontzi bat egin daiteke pago eta lizarrekin masta altuan bela bat josi espetxeko izarekin… Bidea zein den erakusteko daude mila izar; Ekin! Euskal Herrira itzul gaitezen Sara eta Izarrekin. 2.Batzuei jarri dietelako amesteko debekua non\nSalbuespena. Miren Artetxe\nsalbuespena Miren Artetxek (@mirenartetx) 2016ko azaroaren 20ean Argia aldizkarian plazaratutako idatzia. Salbuespena 1894ko udazkenean Aña Etxegarai Debrua-k irabazi zuen Hazparneko Euskal Bestetako bertso-sariketa. L’ Avenir egunkariko kronista jaunak, ezusteko harrigarri hura azpimarratzen du: “Lehen sexu indartsuari soilik zegokion –bertsolaritzaren– generoa, baina, orain gain hartu dio sexu ahulak”. Emakumeak irabazi izana sorpresa, beraz, berriz. Ez


Berriro ere, faxismoa mehatxuka - GARA\nIdoia HUALDE eta Pilartxo BEAUMONT I Bidankozeko alkatea eta Memoriaren Bideak\nBerriro ere, faxismoa mehatxuka\nBerriro ere faxismoaren mehatxuzko presentzia erasotzailearen lekuko izan gara. Berriro ere, horren ankerkeriak salatzeko eta horren biktimak omentzeko oroitarriei eraso egin diete Nafarroako hainbat eskualde. Jadanik ezaguna denez, Iruñerriko zenbait hilerritan txikizioak egin dituzte faxistek, baita Ezkaba mendian San Cristobal espetxeko presoen aldeko oroitarrian edota Igari eta Bidankoze tarteko mendatean dagoen eskulturan ere, frankismoaren esklaboen omenezkoa azken hau. Agerian gelditu denez, eraso koordinatua izan da, eta horren barrenean hainbat pertsonari egindako dei anonimoak ere aipatu behar dira.\nGauzak horrela, beharrezkoa da gertakarion salaketa publikoa, eta horregatik ere poztekoa da Nafarroako indar politiko guztiek horrela egitea, Partido Popularraren salbuespen esanguratsuarekin. Hala ere, salaketa publikoak ez ezik, ekimen judizialak ez ezik, eraso hauek dakartzaten inplikazioei buruzko hausnarketa ere beharrezkoa dugu, etorkizunean haiek saihesteko, eta memoria historikoa berreskuratzeko, mugimenduaren helburu nagusienetako bat lortze aldera: inoiz ez berriro ere faxismorik! Gure ustez, hausnarketa horrek honakoak aintzat hartu beharko lituzke:\n1. Eraso hauek agerian uzten dute oraindik ere batzuek onargarri deritzotela 1936an hasitako hilketa masiboari eta gerrari. Are gehiago, erasook portaera hauek salatzen eta deslegitimatzen jarraitzeko beharra erakusten digute. Zoritxarrez, hauxe ez dugu iraganeko kontua, gure artean batzuek begi onez gogoratzen dituzte gurutzadetako garai horiek, eta horrek, garaiko biktimentzat ez ezik, giza eskubideen defentsa aldarrikatzen dugun guztiontzat ere kezkagarria izan behar du.\n2. Horretaz gain, nabarmendu egin behar da eraso hauek ez direla lehen aldiz gertatu eta, hala ere, oraindik ez da inongo ekimen instituzionalik egin gertaera horiek argitzeko. Ematen du faxismoaren presentzia eta mehatxuak ez direla lehen mailako kezkak, gure gobernarientzat behintzat. Zergatik horrelako pasibotasuna? Kasualitatea al da eraso hauek egiten dituztenak inpunitate giro batean aritzea?\n3. Bestalde, pasibotasuna ez ezik, salagarria deritzogu ere frankismoa erabat gainditzeko memoria politikak bultzatzeko erakundeen borondate ezari. Ez zen egin trantsizioan zehar, ez zen guztiz burutu Memoria Historikoaren Legearekin, eta oraindik ere, Nafarroan agintean dagoen partiduak, UPNk, ez dio kendu nahi Iruñeko plaza baten izena frankismoaren Justizia ministroa izan zenari, Rodezno konteari, hain zuzen ere, nahiz eta horrela legearen kontra jokatu. Hau guztia pentsaezina litzateke diktaduretatik ateratako beste herrialde batzuetan, Alemanian, Argentinan edota Hegoafrikako Errepublikan, adibidez, herrialde hauetan gurean baino askoz askatzaileagoak izan direlako memoria politika publikoak.\n4. Horren guztiaren ondorioz, beharrezkoa da gizartearen lana eta mobilizatzen jarraitzea, biktimen eskubideak errespetatzeko (egia ezagutzeko, justiziarako eta ordaintzarako eskubideak, alegia) eta gizarte eredu bidezkoago bat lortze aldera. Zeregin horretan urteak daramatzate Memoria elkarteek, modu publikoan, baketsuan eta irmoan lanean, eta horrela jarraituko dugu faxismoaren presentziari aurre eginez, eraso eta mehatxuen gainetik.\n5. Bukatzeko, esanguratsua zaigun zerbait aipatu nahi dugu. Igari eta Bidankoze artean frankismoaren esklaboen omenezko monolitoan faxistek bakearen usoaren eskultura indarrez kolpekatu zuten, burua kentzeraino. Gerra eragin zuten, eta harro daude horretaz. Kezkagarria. Lotsagarria.\n(Edurne Beaumont, Esteban Gota eta Fernando Mendiola Memoriaren Bideak elkarteko kideek ere sinatzen dute).


23 apirila, 2012 Asteko Gaia 800\nAstelehenean Liburuaren Eguna ospatuko da. Azken urteotan irakurle taldeak sortu dira toki askotan: Beasainen, Lazkaon, Ordizian, Seguran, Legazpin, Urretxu-Zumarragan. Azken bietan bana daude: euskarazkoa eta gaztelaniazkoa.\nGorka Azkarate, Marijo Etxeberria, Arantxa Gabiria, Maite Imaz eta Maite Zaldua Urretxu eta Zumarragako euskarazko taldeko kideak dira, Gabiria eta Imaz baita gaztelaniazko taldekoak ere.\nUdal Euskaltegia izan zen Urretxun eta Zumarragan irakurleak liburuez hitz egiteko elkartu zituen lehena. Mikel Lizarraga eta Sebas Iturriotz ziren gidariak. Ikasleek eta ikasle ez zirenek parte hartzen zuten. Udalek ekimena zabaltzea erabaki zuten, baina lehen saiakerak ez zuen arrakastarik izan. Bigarrengoan Gorka Azkaratek taldetxoa osatzea lortu zuen. Azkarate da, hain zuzen ere, dinamizatzailea. Berak aukeratzen du irakurri beharreko liburua (taldekideen iradokizunak kontuan hartuta, noski), eta bera da solasaldia bideratzen duena.\nTaldeak hirugarren ikasturtea du eginikoa. Hamahiru lagun hasi ziren eta, egun, hamazazpi dira. Irakurleak hilero elkartzen dira eta bi saiotik behin liburuaren egilea gonbidatzen dute. Bernardo Atxaga, Edorta Jimenez eta Uxue Apaolaza pasatu dira, besteak beste, Zumarragako Zelai Arizti kultur etxetik. Datorren asteazkenean, 19.00etan, Anjel Lertxundik, Etxeko hautsa liburuaz hitz egingo du urretxuarrekin eta zumarragarrekin.\nAzkaratek dinamizatzaile lanean nola hasi zen azaldu du. «Udalek eskatu zidaten eta, bestela kanpoko norbait ekarri beharko zenez, baiezkoa eman nuen. Liburuak aukeratzea nire esku dago, baina proposamenak onartzen ditut. Eztabaida sortzea ere nire ardura da, baina dagoeneko denok ondo ezagutzen dugu elkar, eta ez dago jendea parte hartzera bultzatu beharrik. Nirea lan erraza da». Liburu «arraro samarrak, bestela irakurriko ez genituzkeenak» aukeratzen dituela aipatu du. Orain arte landu dituzten guztiak euskal idazleenak dira eta aurki atzerriko idazle baten libururen bat aukeratuko duela aurreratu du.\nGaztelaniazko taldean itzulpenak irakurtzea ohikoa dela diote Imazek eta Gabiriak. Euskarazko taldea baino heterogeneoagoa dela uste dute. «Euskarazkoan irakasle asko gaude eta guztiok antzerako adina dugu».\nBestelakoan, bi taldeak antzerako ezaugarriak dituztela uste dute. «Gaztelaniazko taldean ere, Jose Luis Cancho dinamizatzaileak geure kabuz irakurriko ez genituzkeen liburuak hautatzen ditu. Izan ere, gehienok best-sellerrak irakurtzeko joera dugu».\nBaina… zer aztertzen dute irakurle taldeen bileretan? «Liburua goitik behera aztertzen dugu: pertsonaiak, edukia, estiloa, gustatu zaigun ala ez…», dio Azkaratek.\nImazen ustez, egilearekin batera egiten diren saioak «oso aberasgarriak» dira. Azkaratek egilearekin egiten diren solasaldiak eta besteak, elkarren oso ezberdinak direla azpimarratu sdu. «Idazleak protagonismoa hartzen du eta parte hartzaileoi gehiago kostatzen zaigu iritzia ematea, batez ere liburua gustatu ez bazaigu. Bi modalitateak tartekatzea komeni da».\nNoizean behin idazlea gonbidatzea merezi duela uste dute denek. «Etorri zen azkena Joseba Lozano izan zen eta oso saio atsegina izan zen», aipatu du Azkaratek. Gabiriak egileen etorria miresten du.\nSaio batzuk gogoangarriak izan direla uste dute. Guztiek Bernardo Atxagarena aipatu dute, eta asteazkenean Andu Lertxundi oriotarra etorriko dela gogoratu.\nArantxa Gabiriak oso argi du zergatik erabaki zuen irakurle taldeen saioetan parte hartzea. «Bestela irakurriko ez nituen liburuak irakurtzeko. Donostiako saioetan ere parte hartu nuen, baina han maila oso ezberdineko jendea zegoen eta horrek parte hartzea mugatzen du».\nEtxeberria Gabiriarekin bat dator. «Solasaldiak irakurketa aberastu egiten du, zuku gehiago ateratzen zaio liburuari. Gainera, talde honetako kide izango ez banintz, liburu batzuk ez nituzke bukatuko», onartu du. Halakoetan, besteei ere liburua ez zaiela gustatu entzutea kontsolagarri dela onartu dute.\nGainera, giro oso ona dute. Parte hartzaileek gutxitan egiten dute kale eta ikasturteko azken saioa Santa Barbaran egiten dute, merienda eta guzti. Eurengana beldurrik gabe gerturatzeko diote, parte hartu ahal izateko ez dela literaturan aditua izan beharrik.\nBukatzeko, gehien gustatu zaizkien liburuak aipatu dituzte. Egia esan, irakurri dituzten ia guztiak gustatu zaizkie: Atxagaren Zazpi etxe Frantzian, Ur Apalategiren eta Xabier Montoiaren ipuinak, Uxue Alberdiren Aulki jokoa, Eider Rodriguezen Katu jendea… Datorren ikasturtean Harkaitz Cano eta Ramon Saizarbitoria ekartzen saiatuko direla aurreratu dute.\n« Beasainen egindako 2.000. trena\nJesus Mari Rodriguez: «Futbola asko gustatzen zait, baina xake partidak ikustea gehiago» »


Central Roomss-ek bezeroari eskaintzen dizkionak kokapen ezin hobea, zerbitzurik onena eta instalazio moderno eta erosoak dira. 7 gela eta beren bainugela pribatuak, aire girotua, full HD 4k telebista Netflixduna eta doako eta lastertasun handiko wifia.\nCentral Roomssek berebiziko kokapena du Donostiaren erdigune historikoan, edozein hiritako Plaza Nagusia izan litekeen hartan. Hiriko hondartza bien bitartean dago, Kontxako hondartzaren eta Zurriolako hondartzaren artean, eta izozkiak, terrazak eta pintxo taberna entzutetsuak dauden Donostiako Bulebar ospetsuaren ondoan.\nUdaletxetik 300 metrora eta Kursaal Biltzar Jauregitik oinez 5 minutura. Ostatu leku hau zenbait leku interesgarritatik ere hur-hurrean dago, esate baterako, Donostiako Nazioarteko Zinemaldiaren egoitza den Victoria Eugenia antzoki ezagunetik eta María Cristina hotel enblematikotik hurbil.\nNon eta Konstituzio plazaren bihotzean, hiriaren alde zaharraren erdigunean. Kontxako hondartzaren eta Donostiako portuaren ondoan. Donostiako plaza nagusia da, hiriko jai eta ospakizun handien gunea, esate baterako, bandera igotzen denean urtarrilaren 20an danborradan, aste nagusiko egun nagusian, irailean Euskal Jaietan edo Santo Tomás egunean.\nKonstituzio plaza 1817an eraiki zuen Ugartemendia arkitektoak, 1813an sute handi batek suntsitu ondoren Donostia berreraikitzen parte-hartze handia izan zutenetako bat.Hiria errautsetan deseginda geratu zen, kale bakar bat izan ezik, abuztuaren 31 kalea, eta horregatik ez dira hiriko etxe eta monumentuak antzinakoagoak.\nEgitura laukizuzena du, 20 arku berdin ditu alde luze bakoitzean eta beste 9 arku berdin alde laburretan. Mendebaldetik plaza ixten duen etxea udaletxea izan zen 1947 arte, 1951tik 2000ra udal liburutegiaren egoitza izan zen eraikin hori, eta gaur egun kultura sailak erabiltzen du.\nPlazan sartu baino ez, deigarria da plazara begira dauden etxebizitzetako leiho guztietan zenbakiak daudela. Antzina leiho horiek palkuak zirelako daude hor zenbakiak, plaza hau hiriko zezen plaza bihurtu baitzen. Hirian beste zezen plaza handiago bat eraiki ondoren, Konstituzio plaza ez zen gehiago zezen plaza izan baina zenbakiek jarraitzen dute leiho bakoitzen egoten garai hura gogoratzeko.\nAlde zaharreko kale estuetatik Central Roomss dagoen Konstituzio plaza honetan sartzen garenean, plaza honek bere bisitariei eskaintzen dizkien xehetasun arkitektoniko eta artistiko guztiez gozatzen dugu. Hango koloreek, balkoi zenbakidunek, arkuek, forma laukizuzen perfektuak eta plazaren buruan dagoen eraikinak ez diote bakerik emango gure argazki makinari zati baterako.


Ekogunea, Kutxa Gizarte Ekintza Komunikazioa Albisteak Zer egin dezakegu haur eta gazteek euskararen aldeko hautua egin dezaten?\n2017 Uztaila 13\nZer egin dezakegu haur eta gazteek euskararen aldeko hautua egin dezaten?\nHaur eta gazteek eskolan eta handik kanpo euskaraz bizitzeko aukera eta erabakia har dezaten lagungarriak diren praktika linguistikoak landu dituzte Itsaso Olaizolak (Kutxa Ekogunea) eta Ainhoa Lasak (Emun aholkularitza) “Hizkuntza-praktika ekologikoak haurren hezkuntzan” ikastaroan, UEUn, Baionan, 2017ko uztailaren 4an eta 5ean.\nTailerra euskaraz eman duten arren, euskaldunentzat eta erdaldunentzat pentsatuta dago.\nGurasoentzako eta guraso-elkarteetarako, eskoletako eta eskolaz kanpoko hezitzaileentzako, haur eta gazteekin lan egiten duten aisialdi- eta kirol-elkarteetarako, eta, oro har, haurrei eta gazteei hizkuntza aktibistak izaten lagundu ahal dion edonorentzako.\nGaur egun gazte asko eskolan euskalduntzen dira baina hori ez da nahikoa izaten euskaldun oso bilakatzeko, batez ere etxean eta eremu hurbilean euskaraz bizi ez badira. Horren aurrean, gurasoek eta irakasleek zeresan handia izan dezakete haur eta gazte horiek euskaraz bizitzeko erabakia har dezaten.\nHaurren hizkuntzen jabekuntza prozesuetan eta sozializazioan helduon interbentzio moduez jardun dute tailer honetan, gure hezkuntza komunitateko kide garenok, elkarrekin, modu ekosistemikoan egin dezakegunaz.\nHaurraren ingurune linguistikoaren azterketa egin, adin tarte bakoitzaren ezaugarriak ezagutu eta haurraren momentuko beharrak aintzat hartu dira. Eta hizkuntza praktika ekologikoak identifikatzeko, gutako bakoitzaren motibazio eta portaerak aztertu dira.\nHizkuntza kontzientzia areagotzeko, haur eta gazteei eragiten dieten hizkuntza eskubideen urraketei buruz hitz egiteko tartea ere izan dute eta horretarako bideo hau erabili dute.\nBIDEOA: Haur eta gazteen hizkuntza eskubideen urraketak - Euskaraz\nBIDEOA: Haur eta gazteen hizkuntza eskubideen urraketak - Euskaraz azpitituluekin (ES-FR)\nHizkuntza-ekologian zer egiten dugun gehiago jakiteko\nAlbiste hau ere hemen irakurri dezakezu: EMUN Lantalan


2019-11-10 - Urola Kostako Hitza : Urola Kostako Hitza\nEskualdean EAJk irabazi ditu Espainiako Kongresurako hauteskundeak\n15.983 herritarren botoak jaso ditu guztira EAJk Urola Kostako 11 herrietan. Bigarren indarra EH Bildu izan da, 13.823 boto eskuratuta. 20:00etan itxi dira hauteslekuak, eta oro har arazorik gabe egin dituzte zenbaketak. Zestoako eta Azpeitiko emaitzak jakin dira azkenak.\nEAJk jaso du boto gehien Azkoitian, Espainiako Kongresurako hauteskundeetan\nOrioko hautesleen %40,88ak eman dio botoa EAJri. EH Bilduk berriz, 1.033 bozka lortu ditu, botoen %33,84a.\nZestoan EH Bilduk eskuratu ditu boto gehien Espainiako Kongresurako hauteskundeetan\nBotoen %46,16 eskuratu ditu koalizioak, eta EAJ izan da bigarren alderdi bozkatuena, botoen %35,84 eskuratuta. Hautesle erroldaren %67,58k eman du gaur botoa; azken hauteskundeekin alderatuta, lau puntu egin du behera parte hartzeak.\nAian boto gehien EAJk lortu ditu gaur ere\nApirilean ere alderdi horrek lortu zuen boto gehien Aian, eta EH Bildu izan zen bigarren indarra Espainiako Gorteetarako hauteskundeetan. Gauza bera gertatu da gaur, baina boto gutxiago eskuratu dute alderdiek, parte hartzea jaitsi delako. %58koa izan da gaurkoa; %65,42koa, berriz, apirilekoa.\nAizarnazabalen EH Bilduk irabazi ditu Espainiako Kongresurako hauteskundeak, botoen %55,49rekin\nEAJ izan da bigarren alderdirik bozkatuena, botoen %29,01 eskuratuta. Elkarrekin Podemos izan da hirugarren alderdi bozkatuena (%9,30). %65,57k parte hartu dute Espainiako Gorteetarako bozetan; azken hauteskundeetan, %72,78k eman zuten botoa.\nHara! Getariako hauteskunde mahai bateko lehendakariak pailazoen sudur gorria jantzi du\nPresidenteak ez du sudur gorriaren inguruko azalpenik eman, "herritar bakoitzak bere interpretazioa egin dezala".\nIreki dute Zarautz eta Getaria arteko N-634 errepidea\nGoizean luizia izan da kostako errepidean, Zarautz eta Getaria artean, eta bidea itxi dute.


Eskaripeko geldialdi zerbitzuak harrera ona izan duela dio udalak - Irutxuloko Hitza : Irutxuloko Hitza\nEskaripeko geldialdi zerbitzuak harrera ona izan duela dio udalak\nPilar Arana Mugikortasuneko zinegotzia eta Igor Gonzalez Dbuseko zuzendaria. (Argazkia: Inaxio Esnaola)\nEkainaren 29an jarri zuen abian Donostiako Udalak eskaripeko geldialdien sistema. B8-Mirakontxa-Benta Berri-Seminario gautxori autobus linea da zerbitzua eskaintzen duen aurrenekoa, eta emakumeei zein adingabeei zuzendurikoa da. Hilabete pasa denean, udalak zerbitzuaren lehen balorazioa egin du. “Erabiltzaileen erantzuna oso positiboa izan da hasieratik, balio gehigarria ematen diolako aurobus lineari eta bidaiarien segurtasuna bermatzeko neurria mesedegarritzat jo dutelako”, azaldu du Pilar Arana Mugikortasuneko zinegotziak. Hamar erabiltzaile izan dira aipaturiko autobus linearen ibilbidean eskaria egin dutenak. Jazzaldiko azken asteburuan hiru pertsonak eskatu zuten geldialdia. “Udalak jarraipen zuzena egingo dio zerbitzu berriari, izan daitezkeen gabeziak aztertu eta zuzentzeko, azken finean mota honetako neurriek denbora behar dute ezagutarazteko eta bere horretan finkatzeko”, gaineratu du Aranak.


Arantxa Tapia - Wikipedia, entziklopedia askea.\n(«Arantza Tapia» orritik birbideratua)\n2020ko abuztuaren 3a - 2020ko irailaren 21a - Aitor Aldasoro Iturbe →\n2016ko urriaren 21a - 2016ko abenduaren 5a - Maialen Gurrutxaga Uranga →\nMaría Aránzazu Tapia Otaegi\nAstigarraga, 1963ko irailaren 24a (58 urte)\nMiren Arantzazu Tapia Otaegi (1963ko irailaren 24a, Astigarraga), ezagunagoa Arantxa Tapia gisa, gipuzkoar politikari jeltzalea da. 2012ko abenduaren 17tik aurrera Eusko Jaurlaritzako Ekonomiaren Garapena eta Azpiegituretako Sailburua da. Gainera, 2016an Azpiegitura sailburu ere bilakatu zen. 2020ko irailean, Iñigo Urkullu Lehendakariak Ekonomiaren Garapen, Jasangarritasun eta Ingurumen sailburu izendatu zuen.\nNafarroako Unibertsitateak Gipuzkoan duen gaur egungo Tecnun-en ikasi zuen ingeniaritza industriala eta bertan egin zen doktore 1992an "Sendoak diren aldagai anitzezko PI kontroladoreen diseinu eta garapena eta potentzia erreaktibo eta tensioaren erregulazio sekundarioan duten aplikazioa" lanarekin, cum laude kalifikazioarekin. 1992an hasi zen klaseak ematen EHUn, eta han "Sistemas de transporte" eta "Teoría de los elementos finitos" eman zituen eta katedraduna da Euskal Herriko Unibertsitatean (EHU). Ibilbide gehiena ikerlari eta irakasle gisa egin du, unibertsitatean. Politikan sartu baino lehen, Donostiako Eskola Politeknikoaren zuzendaria izan zen, beste hainbat karguren artean.\n↑ Tecnun eskolako tesiak 1983-1993 artean\n(Industria, Berrikuntza, Merkataritza eta Turismoa)\n(Ingurumena, Lurralde Plangintza, Nekazaritza eta Arrantza)\nEusko Jaurlaritzako Ekonomia Garapen eta Lehiakortasun Sailburua\n(Ekonomiaren Garapena eta Azpiegiturak)\n(Turismoa, Merkataritza eta Kontsumoa)\n(IEkonomia Garapena eta Lehiakortasuna)\nEusko Jaurlaritzako Ekonomiaren Garapena eta Azpiegitura Sailburua\n(Ekonomiaren Garapena, Jasangarritasuna eta Ingurumena)\n(Ingurumena, Lurralde Plangintza eta Etxebizitza)\nEusko Jaurlaritzako Ekonomiaren Garapen, Jasangarritasun eta Ingurumen Sailburua\nOrriaren azken aldaketa: 15 uztaila 2021, 21:25.


Txikipedia:Iragarki (publizitatea) - Wikipedia, entziklopedia askea.\nUnicefen iragarkia tren batean.\nIragarkia zerbaiten publizitatea egiteko egiten den jakinerazpen publikoa da, testua eta irudiak erabiltzen dituena. Ekitaldi, produktu edo zerbitzu bati buruzko informazioa publikoari emateko erabiltzen dira; publikoarengan izan nahi duten eraginaren ikuspegitik, bi eratako iragarkiak bereiz ditzakegu:\nIragarki instituzionalak: hartzaileari halako informazio bat eman edo harengan halako jarrera bat bultzatu nahi dutenak.\nIragarki komertzialak: hartzaileak produktu edo zerbitzu bat erostera bultzatzeko helburua dutenak.\nIragarkiak leku edo euskarri (modu) askotan zabaltzen dira: paperean (egunkari eta aldizkarietan, kaleko karteletan, etab.), ikusentzunezkoetan (telebistan, irratian, Interneten).\nGaur egun, beraz, hedabideetan agertzen dira batez ere. Iragarleek nahi dutenean jende askok beren iragarkiak ikustea edo entzutea, hedabideei ordaintzen diete, argitaratu edo zabaltzeko. Egunkari eta aldizkariek beren artikuluen artean sartzen dituzte iragarkiak; telebista eta irrati kateek ere iragarkiak emititzen dituzte beren programetan. Webguneek, autobusek, taxiek, zinema aretoek eta beste leku askok ere iragarkiak erakusten dituzte.\nIragarkien helburua da jendea konbentzitzea beren interesetarako hobe dela iragarleak gomendatzen dien zerbait egitea: produktu bat erostea, ekitaldi batera joatea, zerbitzu bat erabiltzea, hautagai politiko baten alde bozkatzea, ekarpen bat egitea, edo baita zergak ordaintzea ere. Iragarki gehienek argudioak erabiltzen dituzte hartzailea konbentzitzeko:\nArgudio arrazionalak: datuak ematen dituztenak produktuaren ezaugarriei buruz edo haren abantailei buruz, edota eman nahi den informazioari buruz.\nArgudio emozionalak: sentimenduak eta emozioak baliatzen dira batzuetan, hartzailea konbentzitzen laguntzeko.\nIragarkien osagaiak[aldatu | aldatu iturburu kodea]\nPublizitateak tankera desberdineko baliabideak erabiltzen ditu iragarkietan:\nIrudiak: hartzailearen arreta erakartzeko dira. Argazkiak, marrazkiak edo fotogramak izan daitezke, eman nahi duten mezuarekiko edo saldu nahi duten produktuarekiko interesa pizteko helburua dutenak.\nTestua: esaldi laburrak eta erraz gogoratzeko modukoak izaten dira. Testuaren barruan, esloganak izaten du garrantzi berezia: esaldi edo lelo esanguratsu bat, erakargarria eta oroiterraza, publizitate-mezu baten muina laburbiltzen duena. Batzuetan, baliabide estilistikoak eta figura erretorikoak erabiltzen dira (errimak, metaforak, hitz-jokoak, errepikapenak, hiperboleak, etab.).\nSoinua: iragarkietan musika eta soinu-efektuak erabiltzen dira mezua indartzeko. Musika erakargarriak erabiltzen dira, produktua identifikatzeko eta gogoratzen laguntzeko. Irratietako iragarkietan, musika eta soinu-baliabideak are garrantzitsuagoak izaten dira mezua hedatzeko eta hartzailearengan eragina bilatzeko.


Horiak hegoak eman dizkio – Tropela.eus bloga\nBidaltzailea:Piban\t 2012-06-07 2012-06-07 Utzi iruzkina Horiak hegoak eman dizkio bidalketan\nGaur arratsaldean txirrindulariek Dauphine Kriterium-eko 4. etapari aurre egin diote. Erlojuz kontrako bakarkako 53 kilometro lau-lauak Villié-Morgon eta Bourg-en-Bresse artean. Gainera askok test bezala hartu dute aurki ospatuko den Frantziako Tourrari begira.\nHoriz abiatu da Bradley Wiggins eta horiz amaitu du eguna. Ibilbidean zehar hartzen ziren erreferentzien arabera 18. kilometroan azkarrena ez bazen ere 40. kilometrotik jaun eta jabe izan da. Tony Martin bezalako munduko txapeldun baten aurretik gelditu da eta ia pasatu du bere aurretik zihoan Cadel Evans!\nSailkapen nagusian britainiarra da lehena, alemaniarra bigarrena 38 segundura eta Michael Rogers australiarra hirugarren 1:20ko atzerapenarekin. Sky-ko kideek sekulako erakustaldia eman dute hiru gizon lehenengo hamarren artean sailkatuta. Eta eguneko notizia txarra Ricardo Garcia ez irten izana, atzoko erorikoaren ondorioz eskumuturrean mina zuen eta ezta frenatu ezta aldagailuari eragin ezin zuen egin.\nOrain txirrindulariei mendiko hiru etapa gelditzen zaizkie. Biharkoan 3 portu igo beharko dituzte, horien artean Le Grand Colombier kategoriatik kanpo, larunbatean 6 portu – azkena Joux-Plane baita ere kategoriatik kanpo – eta igandean 5 portu, azkena hirugarren mailakoa helmuga izango dena.\nBidaltzailea:Piban 2012-06-07 2012-06-07 Hemen argitaratua:Dauphiné KriteriumaEtiketak: Dauphine Libere, erlojupekoa, Evans, Rogers, Tony Martin, Wiggins


2014 abuztua 6 2016 urria 20 iPtx\nPlazan gosaldu eta abiatu naiz Markinatik Etxebarrirantz, nahiko goiz. Dibara heltzean oraindik langileak ez dira heldu. Heldutakoan nagusiak esana zien zer behar genuen astoak eta biok. Olo baltza hartu dugu gure dana, eta erosketa batzuk ere egin ditut baserritarren kooperatiban. Eta Etxebarrirantz oinez gero. Eguzkia dakar gaurko egunak be… eta gaur Bizkaia eta Gipuzkoaren arteko muga be gurutzatzekoak gara.\nEtxebarri atzean itxi dogula denbora da… baina ibili eta ibili ari gara. Zaldiak hemen, noizean behin borda txiki bat, auzoren bat…. eta segi aurrera. Gelditu be egin barik.\nHalako baten, baserri baten atarian ikusi dugu Elgoibar, Mutriku eta Markina bereizten dituen munarri bat. Baserriak batzen ditu hiru herriok. Mendaro somatzen da hor behean… beste aldean itsasoak behar du… eta atzean itxi dugun guzti hori da Markina.\nHeldu gara Olatz auzora. Ederra da lekua. Mutrikuko eremuan, inguru geologiko berezia da. Taberna jatetxe polita dauka bertan. Baina heldutakoan itxita dagoela somatu eta kaguenka hasi naiz ni… gaur bazkaldu barik!\nAstoari prestatu diot goizean Etxebarrin hartutako olo baltz baldekada bat….. eta gustura ari da jaten.\nUne batez astoa etzanda ikusi dudanean, ikaratu egin naiz. Lehenengoz ikusten dut horrela lurrean botata. Hurbildu naiz… ea zelan ete dagoen gure Patakon. Eta atseden hartzen dabil. Lasaitu naiz.\nKataluniako neska batzuekin afaldu dut, eta gero Aiert etorri zait bisitan twitterreko mezuak ikusita. Kontu kontari ibili gara gauez… askotarako denbora barik. Gaur ohe baten egingo dut lo. Hirugarren gaua abiatu ginenetik.\nastoa etxebarri euskal herria markina mutriku oinez olatz patakon\nOne thought on “Bizkaitik Gipuzkoara”\n5:24 pm 2015 abuztua 7\nOso berri orijinala da


Emakumeen ahalduntzean laguntzen jarraitzeko helburuarekin umorezko saioa asteazkenean Kultur Etxean - Gaurkotasuna - Hondarribia\nEmakumeen ahalduntzean laguntzen jarraitzeko helburuarekin umorezko saioa asteazkenean Kultur Etxean\nGotzone Larrarte zinegotziak Berdintasun Sailetik azken aldiotan egiten ari den lana gogoratu du\nAsteazkenean 19:00etan Alde Zaharreko Kultur Etxean emakumeen ahalduntzean laguntzen jarraitu nahi duen umorezko Saioa egongo da. Horren berri emateko agerraldia egin du gaur bertan Gotzone Larrartek, Berdintasun zinegotziak.\n“Clown bolantean, beste mundu bat aurrean” saio berezia da. ‘Klaun-In taldeak estreinaldia egingo du Hondarribian, eta Udalak abian duen Berdintasun Planaren baitan jasotzen den emakumearen ahalduntzean lan egiteko helburuarekin bat egiten du emanaldiak” esan du Larrarte zinegotziak.\n“Hiritarrei dei egin nahi diet ekimena ikustera joateko. Saio oso berezia eta polita izango da. Lehenik, antzerkia egingo dute, eta horretarako lau tematika desberdin landuko dituzte, emakumeon bizitzaren egunerokotasunarekin oso lotutakoak, emakumeo lanbide prekarioak, gorputzaren aldaketak… eta antzeko gaiak nola bizi dituzten jorratuko dituzte. Beti ere umore puntuarekin, baina errealitate baten aurrean kontutan izanda”. Sarrera doakoa izango da aretoa bete arte, eta estreinaldia Hondarribian egingo du Klaun-In taldeak.\n“Berdintasun Sailetik antolatu dugun ekimena da. Gogoratu nahi dut, honekin batera, adibidez etengabe lanean gaudela EMEKI Emakume Elkartearekin, datorren larunbatetik aurrera antolatu den pala txapelketan laguntzen dugularik, duela aste gutxi ere Parean Elkartearekin batera Oihana Llorente eta Mariajo Noainen liburuan lagundu egin genuela eta bere proiektua aurkezten Kultur Etxean, besteak beste.\nHortaz gain, Berdintasun arloan oinarrizko berdintasunean formakuntza eskaini dugu Udaletik EMEKI Elkarteak eta Nagusilan Elkarteak osatzen duten talde motorrari, formakuntza bera eskaini dugu Udaltzaingoari eta Udaleko zinegotziei ere.\n“Indarkeririk gabeko guneei dagokienez, ‘Zapata Gorriak’ Ekimena aurrera eraman genuen, 40 elkartek parte hartzea lortu genuen, sentsibilizazio karpak jarri genituen eta etenik gabe lana egiten aurrera esango nuke” amaitu du Larrartek.


Hidrokarburoen Zerga - Prezioak - Gasa eta elektrizitatea - Negozioak - EDP\n15/2012 legeak, abenduaren 27koak, 2013ko urtarrilaren 13an indarrean sartuak, aldatu zuen Hidrokarburoen gaineko zerga berezia, 39/1992 legeak, abenduaren 28koak, 50. artikuluan 1. Tarifako 1.10 epigrafean ezarria.\nGas naturalaren erabileraren araberako zerga-tasa bat aplikatuko dela xedatzen du lege berriak.\nErabilera profesionala EZ denean, tasa 0,65€-koa izango da GigaJulio bakoitzeko (0,00234€/kWh). Erabilera profesionala denean (*), tasa murriztu bat egongo da 0,15€-koa GigaJulioko (0,00054€/kWh) ez baldin bada erabiltzen elektrizitatea sortzeko edo kogeneratzeko.\n(*) Ogasun eta Administrazio Publikoen Ministerioko Tributuen Zuzendaritza Nagusiak erabaki du tasa hori Industria batzuei bakarrik aplika dakiekeela: Jarduera Ekonomikoen gaineko Zerga arautzen duen araudiko I. Ataleko 1. Dibisiotik 4.era bitartekoei.\nHauek dira dibisioak:\n1 dibisioa: Energia eta Ura. Energia elektrikoa produzitzeko elkarketak izan ezik.\n2 dibisioa: Mineral ez energetikoak eta horien deribatuak erauztea eta transformatzea.\n3 dibisioa: Metalak eraldatzeko industriak. Prezisioko mekanika.\n4 dibisioa: Beste zenbait industria manufakturatzaile.\nFaktura baten adibidea